ΑΠΟΦΑΣΕΙΣ
Αριθμ. 15344
Τροποποίηση της υπ’ αρ. 31/27.04.2023 απόφασης συνεδρίασης της Συγκλήτου με θέμα:
Επικαιροποίηση της απόφασης της υπ’ αρ. 108
(επαναληπτική)/02.08.2018 συνεδρίασης της Συγκλήτου με θέμα «Κανονισμός Μεταπτυχιακών
Σπουδών του Π.Μ.Σ. με τίτλο “Επιστήμες της Αγωγής - Εκπαίδευση με Χρήση Νέων Τεχνολογιών”
του Παιδαγωγικού Τμήματος Δημοτικής Εκπαίδευσης του Πανεπιστημίου Αιγαίου», σύμφωνα
με τις διατάξεις του ν. 4957/2022» (Β΄ 3358).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
- Το π.δ. 83/1984 «Ίδρυση Πανεπιστημίου Αιγαίου,
Ιονίου Πανεπιστημίου και Πανεπιστημίου Θεσσαλίας»
(Α΄ 31).
- Την υπ’ αρ. 18959/19.06.2023 (Υ.Ο.Δ.Δ. 595) διαπιστωτική πράξη συγκρότησης του Συμβουλίου Διοίκησης του
Πανεπιστημίου Αιγαίου.
- Την υπ’ αρ. 25105/26.07.2023 (Υ.Ο.Δ.Δ. 742) διαπιστωτική πράξη εκλογής Πρύτανη και ορισμού τεσσάρων (4)
Αντιπρυτάνεων του Πανεπιστημίου Αιγαίου.
- Την υπ’ αρ. 26859/02.08.2023 (ΑΔΑ: 6Λ6Σ469Β7ΛΜΓΜ) διαπιστωτική πράξη συγκρότησης του Συμβου-
λίου Διοίκησης του Πανεπιστημίου Αιγαίου κατόπιν
εκλογής Πρύτανη.
- Την υπ’ αρ. 40167/16-09-2024 διαπιστωτική πράξη
του Πρύτανη «Συγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2024-2025»
(ΑΔΑ: 6Γ3K469B7Λ-ΛΞ7).
- Την υπ’ αρ. 27407/04.08.2023 απόφαση του Πρύτανη Καθορισμού του τομέα ευθύνης κάθε Αντιπρύ-
τανη, μεταβίβαση αρμοδιοτήτων στους τέσσερις (4)
Αντιπρυτάνεις του Πανεπιστημίου Αιγαίου και καθορισμός της σειράς αναπλήρωσης του Πρύτανη και των
Αντιπρυτάνεων (Β΄ 5064), όπως τροποποιήθηκε με την
υπ’ αρ. 28632/01.09.2023 απόφαση Πρύτανη ως προς
τη μεταβίβαση αρμοδιοτήτων στον Αντιπρύτανη Οικονομικών του Πανεπιστημίου Αιγαίου (Β΄ 5348), και την
υπ’ αρ. 39780/06.11.2023 απόφαση του Πρύτανη ως
προς τη μεταβίβαση αρμοδιοτήτων στον Αντιπρύτανη
Διοικητικών και Ακαδημαϊκών Υποθέσεων και Αντιπρύτανη Διεθνοποίησης, Εξωστρέφειας και Φοιτητικής Μέ-
ριμνας (Β΄ 6495).
- Τα άρθρα 16, 30, 44, 223, 448 και 450 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και
της σύνδεσης των Α.Ε.Ι. με την κοινωνία και λοιπές διατάξεις» (Α΄ 141) σε συνδυασμό με την απόφαση της
υπ’ αρ. 26/05.12.2022 συνεδρίασης της Συγκλήτου, θέμα
4.9 «Ρύθμιση, έως την έκδοση του Εσωτερικού Κανονισμού Λειτουργίας του Πανεπιστημίου Αιγαίου κατ’ άρ-
θρο 223 του ν. 4957/2022, ειδικότερα θέματα σχετικά με
τις συνεδριάσεις των συλλογικών οργάνων διοίκησης,
των επιμέρους ακαδημαϊκών μονάδων του Πανεπιστημίου Αιγαίου και κάθε είδους συλλογικών οργάνων και
επιτροπών που συγκροτούνται και λειτουργούν για τις
ανάγκες του Πανεπιστημίου Αιγαίου και του Ε.Λ.Κ.Ε.
Πανεπιστημίου Αιγαίου» (Β΄ 6656), και με τις διατάξεις
των άρθρων 13 - 15 του Κώδικα Διοικητικής Διαδικασίας
(ν. 2690/1999, Α΄ 45).
- Τα άρθρα 79 έως 88 και 455 του ν. 4957/2022 (Α΄ 141).
- Τα άρθρα 5 και 9 του N. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α΄ 131).
- Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184).
- Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
- Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1778
11.04.2025 12:24:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
- Τον ν. 3374/2005 και ιδίως τα άρθρα 14 και 15 «Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα διπλώματος» (Α΄ 189).
- Τον Κανονισμό Προγραμμάτων Μεταπτυχιακών και
Διδακτορικών Σπουδών του Πανεπιστημίου Αιγαίου,
(Β΄ 4551/2023).
- Την υπ’ αρ. 36/28.06.2018 απόφαση της συνεδρίασης
της Συγκλήτου «Επανίδρυση του Προγράμματος Μεταπτυχιακών Σπουδών με τίτλο “Επιστήμες της Αγωγής -
Εκπαίδευση με Χρήση Νέων Τεχνολογιών”, Παιδαγωγικό
Τμήμα Δημοτικής Εκπαίδευσης, Σχολή Ανθρωπιστικών
Επιστημών, Πανεπιστημίου Αιγαίου» (Β΄ 3245).
- Την υπ’ αρ. 31/27.04.2023 απόφαση της συνεδρίασης της Συγκλήτου Τροποποίηση της απόφασης της
υπ’ αρ. 36/28.06.2018 συνεδρίασης της Συγκλήτου θέμα
10.2.1 «Επανίδρυση του Προγράμματος Μεταπτυχιακών
Σπουδών με τίτλο “Επιστήμες της Αγωγής - Εκπαίδευση
με Χρήση Νέων Τεχνολογιών”, Παιδαγωγικό Τμήμα Δημοτικής Εκπαίδευσης, Σχολή Ανθρωπιστικών Επιστη-
μών» (Β΄ 3267).
- Την υπ’  αρ. 108 απόφαση της (επαναληπτική)/
02.08.2018 συνεδρίασης της Συγκλήτου «Κανονισμός
Μεταπτυχιακών Σπουδών του Π.Μ.Σ. με τίτλο “Επιστήμες
της Αγωγής - Εκπαίδευση με Χρήση Νέων Τεχνολογιών”
του Παιδαγωγικού Τμήματος Δημοτικής Εκπαίδευσης
του Πανεπιστημίου Αιγαίου» (Β΄ 4581).
- Την υπ’ αρ. 31/27.04.2023 απόφαση της συνεδρίασης της Συγκλήτου με θέμα «Επικαιροποίηση της
απόφασης της υπ’ αρ. 108 (επαναληπτική)/02.08.2018
συνεδρίασης της Συγκλήτου με θέμα «Κανονισμός Μεταπτυχιακών Σπουδών του Π.Μ.Σ. με τίτλο «Επιστήμες
της Αγωγής - Εκπαίδευση με Χρήση Νέων Τεχνολογιών»
του Παιδαγωγικού Τμήματος Δημοτικής Εκπαίδευσης
του Πανεπιστημίου Αιγαίου», σύμφωνα με τις διατάξεις
του ν. 4957/2022». (Β΄ 3338).
- Την υπ’ αρ. 13/13.03.2025 απόφαση της συνεδρίασης
της Συνέλευσης του Παιδαγωγικού Τμήματος Δημοτικής
Εκπαίδευσης, με θέμα 4.1.2.: Τροποποίηση του Κανονισμού Λειτουργίας του Προγράμματος Μεταπτυχιακών
Σπουδών με τίτλο «Επιστήμες της Αγωγής-Εκπαίδευση
με τη Χρήση Νέων Τεχνολογιών» του Παιδαγωγικού Τμήματος Δημοτικής Εκπαίδευσης της Σχολής Ανθρωπιστι-
κών Επιστημών του Πανεπιστημίου Αιγαίου.
- Τη σχετική προφορική εισήγηση του Αντιπρύτανη
Διοικητικών και Ακαδημαϊκών Υποθέσεων.
o Το γεγονός ότι από τις διατάξεις της απόφασης αυτής
δεν προκαλείται δαπάνη σε βάρος του κρατικού προϋπολογισμού.
- Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
- Την τροποποίηση της υπ’ αρ. 31/27.04.2023 απόφασης της συνεδρίασης της Συγκλήτου «Επικαιρο-
ποίηση της απόφασης της υπ’ αρ. 108 (επαναληπτική)/02.08.2018 συνεδρίασης της Συγκλήτου με θέμα:
Κανονισμός Μεταπτυχιακών Σπουδών του Π.Μ.Σ. με
τίτλο “Επιστήμες της Αγωγής - Εκπαίδευση με Χρήση
Νέων Τεχνολογιών” του Παιδαγωγικού Τμήματος Δημοτικής Εκπαίδευσης του Πανεπιστημίου Αιγαίου, σύμφωνα
με τις διατάξεις του ν. 4957/2022», ως προς τα άρθρα 4,
5, 7, 11, 12 και 13 ως εξής:
Άρθρο 4
Αριθμός Εισακτέων - Κατηγορίες Πτυχιούχων
Ο αριθμός εισακτέων κατ’ έτος καθορίζεται με απόφαση της Συνέλευσης του Τμήματος κατά την έκδοση της
προκήρυξης υποβολής αιτήσεων εισαγωγής στο ΠΜΣ
εκάστου ακαδημαϊκού έτους και ορίζεται κατ’ ανώτατο
όριο σε εκατό (100) μεταπτυχιακούς/ες φοιτητές/τριες.
Στο ΠΜΣ γίνονται δεκτοί και δεκτές κάτοχοι τίτλου
του πρώτου κύκλου σπουδών Α.Ε.Ι (Πανεπιστημίων και
Τ.Ε.Ι.) της ημεδαπής ή ομοταγών ιδρυμάτων της αλλοδαπής.
Σύμφωνα με το άρθρο 304 του ν. 4957/2022, τα Ανώτατα Εκπαιδευτικά Ιδρύματα (Α.Ε.Ι.), προκειμένου να δι-
απιστώσουν αν ένα ίδρυμα της αλλοδαπής ή ένας τύπος
τίτλου ιδρύματος της αλλοδαπής είναι αναγνωρισμένα
για την αποδοχή αίτησης και εγγραφής για εισαγωγή σε
μεταπτυχιακό πρόγραμμα σπουδών ή εκπόνησης διδακτορικής διατριβής, δεσμεύονται από το Εθνικό Μητρώο
Αναγνωρισμένων Ιδρυμάτων Ανώτατης Εκπαίδευσης
της αλλοδαπής και το Εθνικό Μητρώο Τύπων Τίτλων
Σπουδών Αναγνωρισμένων Ιδρυμάτων της Αλλοδαπής
του Δ.Ο.Α.Τ.Α.Π.
Σε περίπτωση που ο τίτλος σπουδών έχει απονεμηθεί
από Ίδρυμα που συμπεριλαμβάνεται στον κατάλογο των
αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρη-
σης με ιδιωτικούς φορείς στην Ελλάδα του άρθρου 307
του ν. 4957/2022, η αρμόδια Γραμματεία του Τμήματος
οφείλει να ζητήσει Βεβαίωση Τόπου Σπουδών από το
Πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι
Σε περίπτωση που κάποιο Ίδρυμα ή τίτλος σπουδών
της αλλοδαπής δεν έχει καταχωρηθεί στα σχετικά μητρώα, ο Δ.Ο.Α.Τ.Α.Π. εξετάζει αυτεπαγγέλτως ή κατόπιν
αιτήματος από την αρμόδια Γραμματεία του Τμήματος
αν πληρούνται οι απαραίτητες προϋποθέσεις και με απόφασή του τα εντάσσει στα μητρώα.
Επίσης, γίνονται δεκτοί πτυχιούχοι από τα Ανώτατα
Στρατιωτικά Εκπαιδευτικά Ιδρύματα (Α.Σ.Ε.Ι.) (άρθρα 1
και 88 ν. 3883/2010 - Α΄ 167), τη Σχολή Αξιωματικών της
Ελληνικής Αστυνομίας (παρ. 5 άρθρο 38 ν. 4249/2014 - Α΄
73), τη Σχολή Ανθυποπυραγών της Πυροσβεστικής Ακαδημίας (παρ. 14 άρθρο 69 ν. 4249/2014 2014 - Α΄ 73) και
τη Σχολή Δοκίμων Σημαιοφόρων Λιμενικού Σώματος Ελληνικής Ακτοφυλακής (Σ.Δ.Σ.Λ.Σ. - ΕΛ.ΑΚΤ.) (άρθρο 1
π.δ. 75/2018 - Α΄ 45).
Επίσης, γίνονται δεκτοί επί πτυχίω φοιτητές και φοιτήτριες των ιδρυμάτων της ημεδαπής, υπό την προϋπόθεση
ότι θα έχουν ολοκληρώσει τις υποχρεώσεις τους και θα
έχουν προσκομίσει σχετική βεβαίωση μέχρι την ημερομηνία εγγραφής τους στο Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
Άρθρο 5
Διαδικασίες επιλογής
5.1. Προκήρυξη
Κάθε χρόνο το Π.Μ.Σ. του Τμήματος, μετά από απόφαση της Συνέλευσης δημοσιεύει, τουλάχιστον έναν
(1) μήνα πριν την καταληκτική ημερομηνία υποβολής
αιτήσεων, προκήρυξη, σε πρόσφορο μέσο συμπεριλαμβανομένης και της ιστοσελίδας του οικείου Τμήματος
και του Ιδρύματος, σχετική με το Π.Μ.Σ, του οποίου η
έναρξη έχει προγραμματισθεί για το αμέσως επόμενο
ακαδημαϊκό έτος ή εξάμηνο σπουδών.
Στην προκήρυξη αναφέρονται οι προϋποθέσεις εισαγωγής, οι κατηγορίες πτυχιούχων, ο αριθμός εισακτέων,
ο τρόπος εισαγωγής, τα κριτήρια επιλογής, οι προθεσμίες
υποβολής αιτήσεων, τα δικαιολογητικά που απαιτούνται,
καθώς και η διαδικασία διεξαγωγής της προφορικής συνέντευξης κ.λπ.
Σε περίπτωση που κριθεί μη ικανοποιητικός ο αριθμός αιτήσεων υποψηφιότητας έως την καταληκτική
ημερομηνία υποβολής τους, υπάρχει δυνατότητα παράτασης του χρονικού διαστήματος υποβολής των
αιτήσεων ή και να μην πραγματοποιηθεί το Π.Μ.Σ. για
το συγκεκριμένο ακαδημαϊκό έτος, λαμβανομένων πάντα υπόψη των προβλέψεων της εκάστοτε ισχύουσας
νομοθεσίας.
5.2 Υποβολή αιτήσεων
Οι αιτήσεις των Υποψηφίων πρέπει να συνοδεύονται
από τα προβλεπόμενα δικαιολογητικά σύμφωνα με την
προκήρυξη. Η αίτηση και τα ηλεκτρονικά αντίγραφα των
δικαιολογητικών κατατίθενται στο σύστημα «Ναυτίλος».
Απαραίτητα δικαιολογητικά είναι:
1. Αίτηση υποβολής υποψηφιότητας.
2. Βιογραφικό σημείωμα συνοδευόμενο από δήλωση
σκοπού κινήτρων για μεταπτυχιακές σπουδές.
3. Φωτοτυπία πτυχίου/διπλώματος ή Βεβαίωση Περάτωσης Σπουδών. Σε περίπτωση που ο υποψήφιος δεν
είναι ακόμη πτυχιούχος/διπλωματούχος, θα πρέπει να
υποβάλει υπεύθυνη δήλωση στην οποία θα αναφέρεται
ότι θα προσκομίσει φωτοτυπία του πτυχίου-διπλώματος
του ή βεβαίωσης περάτωσης των σπουδών του κατά την
εγγραφή του στο Π.Μ.Σ., εφόσον επιλεγεί.
4. Πιστοποιητικό Αναλυτικής Βαθμολογίας προπτυχιακών μαθημάτων όπου θα αναγράφεται ο βαθμός πτυ-
χίου/διπλώματος.
Σε περίπτωση που ο υποψήφιος δεν είναι ακόμη πτυχιούχος/διπλωματούχος, στο πιστοποιητικό αναλυτικής
βαθμολογίας πρέπει να αναγράφεται και ο Μ.Ο. της βαθμολογίας των μαθημάτων στα οποία έχει επιτύχει μέχρι
εκείνη τη στιγμή.
5. Φωτοτυπία δύο όψεων της αστυνομικής ταυτότητας.
6. Αντίγραφο πιστοποιητικού γλωσσομάθειας αγγλικής, γαλλικής ή γερμανικής γλώσσας επιπέδου τουλά-
χιστον Β2.
Οι υποψήφιοι που δεν διαθέτουν αποδεικτικά καλής
γνώσης ξένης γλώσσας αποκλείονται από τη συνέχεια
στη διαδικασία εισαγωγής στο ΠΜΣ.
7. Περίληψη πτυχιακής εργασίας έως 300 λέξεις και
αντίγραφο του εξωφύλλου (αν έχει εκπονηθεί). Η πτυχιακή θα μοριοδοτηθεί μόνο αν έχει εκπονηθεί κατά τη
διάρκεια προπτυχιακών σπουδών και αναγράφεται στο
πιστοποιητικό αναλυτικής βαθμολογίας του βασικού
τίτλου σπουδών ή άλλων τίτλων σπουδών ΑΕΙ που έχει
καταθέσει ο υποψήφιος. Σε περίπτωση που ο υποψήφιος
είναι τελειόφοιτος και βρίσκεται στο στάδιο εκπόνησης
της πτυχιακής του εργασίας, μπορεί να υποβάλει έκθεση
προόδου εκπόνησης του επιβλέποντα του, σύμφωνα με
πρότυπο που θα του χορηγηθεί.
8. Αποδεικτικά δημοσιεύσεων σε πρακτικά συνεδρίων
ή επιστημονικά περιοδικά (με σύστημα κριτών) ή βιβλίων ή μονογραφιών του υποψηφίου (εάν υπάρχουν). Ως
αποδεικτικά νοούνται οι φωτοτυπίες των περιεχομένων
του τόμου πρακτικών ή του περιοδικού ή του συλλογικού τόμου κ.λπ. από τις οποίες αποδεικνύεται η συμμε-
τοχή του υποψήφιου.
9. Αποδεικτικά επαγγελματικής ή ερευνητικής δραστηριότητας, εάν υπάρχουν. Ως αποδεικτικά επαγγελματικής
εμπειρίας νοούνται οι βεβαιώσεις προϋπηρεσίας που
εκδίδονται από τον αντίστοιχο εργοδότη και δηλώνουν
το αντικείμενο και τη διάρκεια απασχόλησης του υποψηφίου ή αντίστοιχες βεβαιώσεις του ΕΦΚΑ αν πρόκειται
για ελεύθερους επαγγελματίες.
10. Αντίγραφα άλλων τίτλων σπουδών (άλλο πτυχίο
ΑΕΙ, Δ.Μ.Σ., Δ.Δ.Σ.) (εάν υπάρχουν).
11. Αντίγραφο αποδεικτικού γνώσης χειρισμού Η/Υ
στα αντικείμενα: α) Επεξεργασίας κειμένων, β) υπολογιστικών φύλλων και γ) υπηρεσιών διαδικτύου ή αντί-
γραφο πιστοποιητικού επιμόρφωσης εκπαιδευτικών
από την «Πιστοποίηση των εκπαιδευτικών στις Τ.Π.Ε.»
(Β’ Επιπέδου) (εάν υπάρχουν).
12. Πιστοποιητικό επάρκειας της ελληνικής γλώσσας
για αλλοδαπούς/ες υποψήφιους/ες.
Οι τρόποι απόδειξης της γλωσσομάθειας και της γνώσης χειρισμού Η/Υ, επικύρωσης τίτλων, πιστοποιητικών
και βεβαιώσεων (ξενόγλωσσων ή μη) θα καθορίζονται
στην προκήρυξη.
5.3. Κριτήρια Επιλογής
Για την επιλογή των εισακτέων που θα παρακολουθήσουν το Π.Μ.Σ., εκτός των υποχρεωτικών για τη συμμε-
τοχή τους δικαιολογητικών (βασικός τίτλος σπουδών,
επαρκής γνώση Αγγλικής, Γαλλικής ή Γερμανικής γλώσσας επιπέδου τουλάχιστον Β2 η οποία αποδεικνύεται με
σχετικό πιστοποιητικό, αξιολογούνται και συνεκτιμώνται:
A. Τα ειδικά προσόντα τους, όπως αυτά προκύπτουν
από τα δικαιολογητικά που υπέβαλαν κατά την αίτησή
τους (σε ποσοστό 70%).
B. Η απόδοσή τους κατά τη διάρκεια προφορικής συνέντευξης (σε ποσοστό 30%).
Η αξιολόγηση των κριτηρίων γίνεται σε κλίμακα από
0 μέχρι 100 και κάθε υποψήφιος πιστώνεται με συγκεκριμένο αριθμό αξιολογικών μονάδων (α.μ.) αυτής της
κλίμακας.
Τα κριτήρια ανά κατηγορία, που πιστώνονται με α.μ.
αναφέρονται στον παρακάτω πίνακα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
ΕΞΕΤΑΣΗ ΕΙΔΙΚΩΝ ΠΡΟΣΟΝΤΩΝ (70%)
Μέγιστος
αριθμός α.μ.
Βαθμός βασικού τίτλου σπουδών
5,00 έως 5,59 = 2 α.μ.
6,00 έως 6,99 = 4 α.μ.
7,00 έως 7,99 = 6 α.μ.
8,00 έως 8,99 = 8 α.μ.
9,00 έως 10,00 =10 α.μ
Αριθμός προπτυχιακών μαθημάτων σχετικών με το αντικείμενο του Π.Μ.Σ.
Ως σχετικά μαθήματα θεωρούνται τα προπτυχιακά μαθήματα τα οποία εμπίπτουν στα παρακάτω
γνωστικά πεδία:
1ο πεδίο: Παιδαγωγική, Αγωγή, Μάθηση, Εκπαίδευση, Διδακτική, Διδασκαλία, Σχολείο
2ο πεδίο: ΤΠΕ/Νέες Τεχνολογίες/Νέα Μέσα/Πολυμέσα/Ψηφιακά Μέσα, Πληροφορική, Ηλεκτρονικά
Περιβάλλοντα, Ηλεκτρονική Μάθηση, Εκπαιδευτικό Λογισμικό
0 μαθήματα = 0 α.μ.
1 έως 3 μαθήματα στο 1ο πεδίο = 2 α.μ.
4 έως 6 μαθήματα στο 1ο πεδίο = 4 α.μ.
1 έως 3 μαθήματα στο 2ο πεδίο = 2 α.μ.
4 έως 6 μαθήματα στο 2ο πεδίο = 4 α.μ.
Εκπόνηση πτυχιακής εργασίας σχετικής ή μη με το αντικείμενο του Π.Μ.Σ. Σχετική με το αντικείμενο του
Π.Μ.Σ. θεωρείται η εργασία που εμπίπτει σε τουλάχιστον ένα από τα παραπάνω πεδία 1ο και 2ο
Μη εκπόνηση = 0 α.μ.
Μη σχετική εργασία = 3 α.μ.
Σχετική εργασία = 6 α.μ.
Επάρκεια γνώσης χειρισμού Η/Υ στα αντικείμενα: α) επεξεργασίας κειμένων, β) υπολογιστικών φύλλων
και γ) υπηρεσιών διαδικτύου ή πιστοποιητικό επιμόρφωσης εκπαιδευτικών από την «Πιστοποίηση των
εκπαιδευτικών στις Τ.Π.Ε.» (Β’ Επιπέδου)
Δημοσιεύσεις σχετικές με το αντικείμενο του Π.Μ.Σ.
Σχετικές με το αντικείμενο του Π.Μ.Σ. θεωρούνται οι δημοσιεύσεις που εμπίπτουν σε τουλάχιστον ένα
από τα παραπάνω πεδία 1ο και 2ο
1 α.μ. ανά δημοσίευση σε πρακτικά συνεδρίου
2 α.μ. ανά κεφάλαιο σε συλλογικό τόμο
2 α.μ. ανά δημοσίευση σε έγκυρα επιστημονικά περιοδικά
3 α.μ. ανά βιβλίο ή μονογραφία από εκδοτικό οίκο
Επαγγελματική εμπειρία σχετική ή μη με το αντικείμενο του Π.Μ.Σ. Σχετική με το αντικείμενο του Π.Μ.Σ.
θεωρείται η εμπειρία που έχουν οι υποψήφιοι ως εκπαιδευτικοί ή ως στελέχη δημόσιων ή ιδιωτικών
εκπαιδευτικών οργανισμών/εταιρειών
Σχετική εμπειρία
Καθόλου = 0 α.μ.
Έως 1 χρόνο = 1 α.μ.,
Έως 2 χρόνια = 2 α.μ. κ.ο.κ.
Έως 10 χρόνια = 10 α.μ.
Μη σχετική εμπειρία
Καθόλου = 0 α.μ.
Έως 1 χρόνο = 0,7 α.μ.
Έως 2 χρόνια = 1,4 α.μ.
κ.ο.κ. Έως 10 χρόνια = 7 α.μ
Δεύτερο πτυχίο Α.Ε.Ι.
Δίπλωμα Μεταπτυχιακών Σπουδών σχετικό ή μη με το αντικείμενο του ΠΜΣ
Σχετικό με το αντικείμενο του Π.Μ.Σ. θεωρείται το Δ.Μ.Σ. που εμπίπτει σε τουλάχιστον ένα από τα
παραπάνω πεδία 1ο και 2ο
Καθόλου = 0 α.μ.
Μη σχετικό = 4 α.μ.
Σχετικό = 7 α.μ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
Δίπλωμα Διδακτορικών Σπουδών σχετικό ή μη με το αντικείμενο του Π.Μ.Σ.
Σχετικό με το αντικείμενο του ΠΜΣ θεωρείται το Δ.Δ.Σ. που εμπίπτει σε τουλάχιστον ένα από τα
παραπάνω πεδία 1ο και 2ο
Καθόλου = 0 α.μ.
Μη σχετικό = 4 α.μ.
Σχετικό = 8 α.μ.
ΑΞΙΟΛΟΓΗΣΗ ΚΑΤΑ ΤΗ ΔΙΑΡΚΕΙΑ ΠΡΟΦΟΡΙΚΗΣ ΣΥΝΕΝΤΕΥΞΗΣ (30%)
Αιτιολόγηση ενδιαφέροντος για συμμετοχή στο ΠΜΣ
Υποστήριξη της πτυχιακής εργασίας ή άλλης ερευνητικής δραστηριότητας ή ερευνητικών ενδιαφερόντων
του υποψήφιου
Παρουσίαση δραστηριότητας του υποψηφίου σχετικής με το ΠΜΣ
Διάγνωση ικανοτήτων επικοινωνίας – ωριμότητα υποψηφίου
Η Συνέλευση του Τμήματος, δύναται να καθορίσει με
απόφασή της τις λεπτομέρειες εφαρμογής των κριτηρίων
ή τον ορισμό συμπληρωματικών κριτηρίων, τα οποία
συνεκτιμώνται κατά την επιλογή των μεταπτυχιακών
φοιτητών και φοιτητριών και γνωστοποιούνται με την
προκήρυξη.
5.4. Κατάρτιση Πίνακα Αξιολόγησης
Με βάση τα θεσπισθέντα κριτήρια, η Επιτροπή Επιλογής καταρτίζει τον Πίνακα
Αξιολόγησης των υποψηφίων και τον καταθέτει προς
έγκριση στη Συνέλευση.
Ειδικότερα:
α) Η Επιτροπή Επιλογής καταρτίζει αρχικά έναν πλήρη
κατάλογο όσων έχουν υποβάλει αίτηση.
β) Απορρίπτει τους/τις υποψηφίους/ες που δεν πληρούν τα ελάχιστα τυπικά κριτήρια.
γ) Καλεί σε συνέντευξη όσους/ες υποψηφίους/ες πληρούν τα ελάχιστα τυπικά κριτήρια όπως αυτά ορίζονται
από τις ισχύουσες διατάξεις και τον παρόντα Κανονισμό
(τίτλος σπουδών α’ κύκλου, επαρκής γνώση μίας τουλάχιστον γλώσσας πέραν της γλώσσας διεξαγωγής του Π.Μ.Σ.
εν προκειμένω της Αγγλικής, Γαλλικής ή της Γερμανικής
επιπέδου Β2). Η συνέντευξη πραγματοποιείται από τα
μέλη της οικείας Επιτροπής Επιλογής και των τυχόν άλλων επιτροπών που έχουν οριστεί για την διενέργεια της
διαδικασίας επιλογής των υποψηφίων.
δ) Ιεραρχεί βαθμολογικά τους/τις υποψηφίους/ες.
ε)Καταρτίζει τον τελικό πίνακα επιλογής.
Ο τελικός πίνακας των επιτυχόντων/ουσων εγκρίνεται
και επικυρώνεται από τη Συνέλευση και αναρτάται στην
ιστοσελίδα του Τμήματος.
Εάν υπάρχουν περισσότεροι/ες υποψήφιοι/ες με τον
ίδιο συνολικό αριθμό μορίων, τότε για την τελική τους
κατάταξη λαμβάνεται υπόψη ο βαθμός του διπλώματος
ή του πτυχίου, αν και σε αυτήν την περίπτωση προκύψει
ισοβαθμία, τότε για την τελική τους κατάταξη λαμβάνεται
υπόψη ο μέσος όρος των συγγενών μαθημάτων προς
το Π.Μ.Σ.
5.5 Εγγραφή επιλεγέντων/εισων στο Π.Μ.Σ.
Οι επιλεγέντες/εισες εγγράφονται στο Π.Μ.Σ. εντός
της προθεσμίας που ανακοινώνεται από τη Γραμματεία
προσκομίζοντας για την εγγραφή τους τα δικαιολογητικά
που αναφέρονται στην ανακοίνωση.
Σε περίπτωση μη εγγραφής ενός ή περισσοτέρων φοιτητών/τριων, θα κληθούν να εγγραφούν στο Πρόγραμμα,
τυχόν επιλαχόντες/ουσες, με βάση τη σειρά κατάταξης
στον εγκεκριμένο αξιολογικό πίνακα.
Άρθρο 7
Πρόγραμμα Σπουδών
7.1. Πρόγραμμα μαθημάτων
1. Το ΠΜΣ ξεκινά το χειμερινό εξάμηνο εκάστου ακαδημαϊκού έτους.
Για λόγους εύρυθμης λειτουργίας του προγράμματος
σπουδών, κατόπιν απόφασης της Συνέλευσης του Τμήματος, δύνανται να δημιουργούνται ξεχωριστά τμήματα με-
ταπτυχιακών φοιτητών τα οποία λειτουργούν παράλληλα ή/και διαδοχικά. Ιδιαίτερα, αυτό θα πρέπει να γίνεται
απαραιτήτως στην περίπτωση όπου σε κάποιο μάθημα
εγγράφονται περισσότεροι από 50 φοιτητές/τριες.
2. Για την απόκτηση του Δ.Μ.Σ. απαιτείται η επιτυχής
εξέταση σε 4 μαθήματα του Α΄ εξαμήνου σπουδών, σε
4 μαθήματα του Β εξαμήνου σπουδών, η επιτυχής εκπόνηση της μεταπτυχιακής διπλωματικής εργασίας ή η
επιτυχής εξέταση σε 4 επιπλέον μαθήματα επιλογής στο
Γ’ εξάμηνο σπουδών και η συγκέντρωση 90 πιστωτικών
μονάδων (ECTS). Πιο συγκεκριμένα για την απόκτηση του
Δ.Μ.Σ. απαιτείται: α) η παρακολούθηση και η επιτυχής
εξέταση σε οκτώ (8) μαθήματα (από 7,5 μονάδες ECTS
το καθένα) από τα οποία τέσσερα (4) είναι υποχρεωτικά
(4Χ7,5=30 ECTS) και τα τέσσερα (4) επιλογής (4Χ7,5=30
ECTS) και β) η εκπόνηση μεταπτυχιακής διπλωματικής
εργασίας (30 ECTS) ή η επιτυχής εξέταση σε 4 μαθήματα
επιλογής (4Χ7,5=30 ECTS) στο Γ’ εξάμηνο σπουδών. Οι
μεταπτυχιακοί/ες φοιτητές/τριες μετά το τέλος του Β’ εξαμήνου μπορούν να υποβάλουν αίτηση για εκπόνηση της
μεταπτυχιακής διπλωματικής εργασίας ή για την παρακολούθηση του κύκλου των μαθημάτων του Γ’ εξαμήνου.
3. Ο φόρτος εργασίας που απαιτείται να καταβάλλει
κάθε μεταπτυχιακός/ή φοιτητής/τρια για την απόκτηση
του Δ.Μ.Σ. αποτιμάται σε δύο χιλιάδες επτακόσιες (2.700)
ώρες, ο οποίος αναλύεται ως εξής: Κάθε ένα από τα μαθήματα αντιστοιχεί σε 7,5 πιστωτικές μονάδες (ECTS)
και σε 225 ώρες φόρτου εργασίας και η μεταπτυχιακή
διπλωματική εργασία αντιστοιχεί σε 30 πιστωτικές μονάδες (ECTS) και σε 900 ώρες φόρτου εργασίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
4. Οι ελάχιστες διδακτικές ώρες των μεταπτυχιακών μαθημάτων ανά εξάμηνο είναι 30 ώρες για κάθε μάθημα,
συνολικά 120 ώρες διδασκαλίας ανά εξάμηνο.
5. Ο ανώτατος αριθμός μαθημάτων στα οποία μπορεί να εγγραφεί κάθε μεταπτυχιακός/ή φοιτητής/τρια ανά
ακαδημαϊκό εξάμηνο είναι τέσσερα (4).
6. Η ολοκλήρωση του προγράμματος σπουδών του ΠΜΣ δεν απαιτεί τη διενέργεια Πρακτικής Άσκησης από τους/
τις μεταπτυχιακούς/ες φοιτητές/τριες
7. Κατά τη διάρκεια του προγράμματος σπουδών το Π.Μ.Σ. μπορεί να διοργανώνει επιπλέον εκπαιδευτικές δράσεις σεμιναριακού τύπου με στόχο την προετοιμασία των μεταπτυχιακών φοιτητών/τριών για την εκπόνηση της
μεταπτυχιακής διπλωματικής εργασίας.
8. Το αναλυτικό πρόγραμμα σπουδών διαμορφώνεται ως εξής:
Στο Α΄ εξάμηνο σπουδών, οι μεταπτυχιακοί/ές φοιτητές/τριες θα πρέπει να παρακολουθήσουν και να ολοκληρώσουν επιτυχώς συνολικά 4 μαθήματα (4 x 7,5 ECTS = 30 ECTS).
Στο Β’ εξάμηνο σπουδών, οι μεταπτυχιακοί/ές φοιτητές/τριες θα πρέπει να παρακολουθήσουν και να ολοκληρώσουν επιτυχώς συνολικά 4 μαθήματα (4 x 7,5 ECTS = 30 ECTS).
Στο Γ’ εξάμηνο σπουδών οι μεταπτυχιακοί/ές φοιτητές/τριες θα πρέπει να εκπονήσουν τη μεταπτυχιακή διπλωματική εργασία (30 ECTS) ή να παρακολουθήσουν και να ολοκληρώσουν επιτυχώς συνολικά 4 μαθήματα (4 x 7,5=30 ECTS)
Ενδεικτικός πίνακας μαθημάτων ανά εξάμηνο:
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ Υ/Ε
ECTS
ΥΑ01
Παιδαγωγική και εξ αποστάσεως εκπαίδευση
Υ
7,5
ΥΑ02
Εφαρμογές Διαδικτύου και Τεχνητής Νοημοσύνης για την Ηλεκτρονική
Μάθηση
Υ
7,5
ΥΑ03
Ο Ψηφιακός Εκπαιδευτικός Μετασχηματισμός: Από τις ΤΠΕ στην Τεχνητή
Νοημοσύνη
Υ
7,5
ΥΑ04
Μεθοδολογία Έρευνας
Υ
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α΄ ΕΞΑΜΗΝΟΥ
Β΄ ΕΞΑΜΗΝΟ ΣΠΟΥΔΩΝ (επιλέγονται 4 από τα 7 μαθήματα)
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ Υ/Ε
ECT S
ΕΕ01
Οικογένεια, Ειδική Αγωγή και Νέες Τεχνολογίες
Ε
7,5
ΕΕ02
Μουσική Τεχνολογία σε σύγχρονα περιβάλλοντα μάθησης
Ε
7,5
ΕΕ03
Θρησκείες, Καλές Τέχνες και Κινηματογράφος
Ε
7,5
ΕΕ04
Σύγχρονες Τάσεις στη Μαθηματική Παιδεία και τα Μαθηματικά υπό
το πρίσμα των Nέων Tεχνολογικών Eργαλείων και της Τεχνητής
Νοημοσύνης
Ε
7,5
ΕΕ05
Παιδαγωγική του θεάτρου και ψηφιακά μέσα στην εκπαίδευση
Ε
7,5
ΕΕ06
Οι λαογραφικές σπουδές στη σύγχρονη εποχή - μορφές λαϊκού
πολιτισμού στον κόσμο της τεχνολογίας
Ε
7,5
ΕΕ07
Πολυγραμματισμοί και διδασκαλία γλώσσας με την αξιοποίηση της
Τεχνητής Νοημοσύνης
Ε
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ ΕΞΑΜΗΝΟΥ
Γ΄ ΕΞΑΜΗΝΟ ΣΠΟΥΔΩΝ (Επιλογή εκπόνησης Δ.Ε. ή 4 μαθημάτων)
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ Υ/Ε
ECTS
ΜΔΕ
Μεταπτυχιακή Διπλωματική Εργασία
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ ΕΞΑΜΗΝΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ Υ/Ε
ECTS
ΕΕ08
Ηλεκτρονικά Περιβάλλοντα Εκπαίδευσης και Επιμόρφωσης: Σχεδιασμός,
Ανάπτυξη και Αξιολόγηση
Ε
7,5
ΕΕ09
Διδασκαλία Φυσικών Επιστημών με χρήση Ψηφιακών Τεχνολογιών
Ε
7,5
ΕΕ10
Εργαστήριο  δημιουργίας βιντεο-μαθημάτων για Μαζικά Ανοικτά
Διαδικτυακά Μαθήματα (MOOCs) με εργαλεία Τεχνητής Νοημοσύνης
Ε
7,5
ΕΕ11
Εργαστήριο στις εφαρμογές Εικονικής Πραγματικότητας και
αναδυόμενων τεχνολογιών
Ε
7,5
ΕΕ12
Εκπαίδευση για το περιβάλλον και την αειφορία με χρήση πολυμέσων
Ε
7,5
ΕΕ13
Νεοελληνική λογοτεχνία και νέες τεχνολογίες
Ε
7,5
ΕΕ14
Digital arts, θρησκευτικές αναπαραστάσεις και διαδίκτυο
Ε
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ ΕΞΑΜΗΝΟΥ
ΓΕΝΙΚΟ ΣΥΝΟΛΟ
Το άνω πρόγραμμα μαθημάτων είναι ενδεικτικό.
Ο αριθμός, το είδος και το περιεχόμενο των μαθημάτων του προγράμματος σπουδών, καθώς και η κατανομή
τους σε εξάμηνα, δύνανται να αναπροσαρμόζονται με
απόφαση της Συνέλευσης του Τμήματος για λόγους διασφάλισης της εύρυθμης λειτουργίας του ΠΜΣ.
7.2. Περιεχόμενο μαθημάτων
Το περιεχόμενο των μαθημάτων έχει ως ακολούθως:
ΥΑ01 - Παιδαγωγική και εξ αποστάσεως εκπαίδευση
Το μάθημα αυτό δίνει τη δυνατότητα στους συμμετέχοντες να αποκτήσουν βασικές γνώσεις σε ένα εξειδι-
κευμένο πεδίο της Παιδαγωγικής και πιο συγκεκριμένα
σε προσεγγίσεις της εξ αποστάσεως εκπαίδευσης και σε
πρακτικές που συνάδουν με την ηλεκτρονική μάθηση σε
περιβάλλοντα εξ αποστάσεως και μικτής ηλεκτρονικής
μάθησης, τα οποία στην σύγχρονη βιβλιογραφία αναφέρονται ως βασικές μορφές της ψηφιακής εκπαίδευσης.
Στο πλαίσιο του μαθήματος γίνεται επεξεργασία των
εξής βασικών θεματικών ενοτήτων:
Εξ αποστάσεως εκπαίδευση
- Τύποι εξ αποστάσεως εκπαίδευσης
- Θεωρητικές προσεγγίσεις
- Βασικά χαρακτηριστικά
- Ψηφιακή εκπαίδευση και εξ αποστάσεως εκπαίδευση
Εξ αποστάσεως σχολική εκπαίδευση
- Χαρακτηριστικά εξ αποστάσεως σχολικής εκπαίδευσης
- Παραδείγματα σχολείων
- Πρακτικές εφαρμογής Covid 19
Σχεδιασμός εκπαιδευτικού υλικού για την εξ ΑΕ
- Χαρακτηριστικά εκπαιδευτικού υλικού
- Ανάλυση παραδειγμάτων υλικού
- Βήματα σχεδιασμού του εκπαιδευτικού υλικού (Dick
& Carey)
- Κριτήρια για την αποτίμηση του εκπαιδευτικού υλικού
- Σχεδιασμός και υποστήριξη ανά ομάδες
Επεξηγηματικό - διαδραστικό - διακλαδωμένο βίντεο
για την ψηφιακή εκπαίδευση
- Χαρακτηριστικά
- Σχεδιασμός
- Βήματα δημιουργίας
Κινητή μάθηση και εκπαιδευτικός σχεδιασμός για την
μικτή μάθηση
- Θεωρητικές προσεγγίσεις
- Μοντέλα διδακτικού σχεδιασμού
- Μελέτη παραδειγμάτων
Αντεστραμμένη τάξη και εκπαιδευτικός σχεδιασμός
για την μικτή μάθηση
- Θεωρητικές προσεγγίσεις
- Μοντέλα διδακτικού σχεδιασμού
- Μελέτη παραδειγμάτων Επαυξημένη μάθηση
- Θεωρητικές προσεγγίσεις- Μοντέλα διδακτικού σχεδιασμού
- Μελέτη παραδειγμάτων
Εργαστήριο: Σχεδιασμός πιλοτικής παραγωγής εκπαιδευτικού υλικού. Εργαστήριο: Υποστήριξη της πιλοτικής
παραγωγής εκπαιδευτικού υλικού Ολοκλήρωση, αποτίμηση και συζήτηση ζητημάτων που απορρέουν.
ΥΑ02 - Εφαρμογές Διαδικτύου και Τεχνητής Νοημοσύνης για την Ηλεκτρονική Μάθηση
Η ηλεκτρονική μάθηση (e-learning) επηρεάζεται διαχρονικά από την ανάπτυξη των ψηφιακών τεχνολογιών
και κυρίως του Διαδικτύου. Ειδικότερα, με την ραγδαία
ανάπτυξη των εργαλείων Τεχνητής Νοημοσύνης, ο σχεδιασμός και η ανάπτυξη ποικίλων ψηφιακών εκπαιδευ-
τικών πόρων, πλέον τίθενται σε ένα νέο πλαίσιο δυνατοτήτων, ευκαιριών, προκλήσεων και προβλημάτων για την
εκπαιδευτική κοινότητα. Ταυτόχρονα, ο εκπαιδευτικός
σχεδιασμός (Instructional Design) αποκτάει ιδιαίτερη σημασία στου πλαίσιο της ηλεκτρονικής μάθησης, αφενός
διότι διεξάγεται συστηματικά και αφετέρου αναπτύσσεται παράλληλα με την εξέλιξη της τεχνολογίας, εστιά-
ζοντας σε ζητήματα εκπαιδευτικού υλικού, μαθησιακών
δραστηριοτήτων και αξιολόγησης. Σε αυτό το μάθημα,
οι μεταπτυχιακοί/ες φοιτητές/τριες, θα έρθουν σε επαφή
με το πλαίσιο της ηλεκτρονική μάθησης, θα γνωρίσουν
το πλαίσιο του εκπαιδευτικού σχεδιασμού, θα εξοικειωθούν με εργαλεία συγγραφής περιεχομένου και τεχνητής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
νοημοσύνης και εν συνεχεία θα προχωρήσουν μέσα από
εργαστηριακές δραστηριότητες στην ανάπτυξη εκπαιδευτικού υλικού.
Το μάθημα δομείται στις παρακάτω βασικές θεματικές
ενότητες:
- Διαδίκτυο και Ανοικτή Εκπαίδευση
- Ψηφιακά μαθησιακά αντικείμενα
- Web 2.0 και Ηλεκτρονική Μάθηση
- Τεχνητή Νοημοσύνη και Ηλεκτρονική Μάθηση
- Εργαλεία δημιουργίας εκπαιδευτικού περιεχομένου
(authoring tools)
- Τελικό Project: Σχεδιασμός και ανάπτυξη εκπαιδευτικού ψηφιακού περιεχομένου
ΥΑ03 - Ο Ψηφιακός Εκπαιδευτικός Μετασχηματισμός:
Από τις ΤΠΕ στην Τεχνητή Νοημοσύνη
Το μάθημα απευθύνεται σε όλες τις ειδικότητες των
φοιτητών του πολυσυλλεκτικού μεταπτυχιακού προγράμματος, επιδιώκοντας όχι μόνο την παροχή τεχνικών
γνώσεων, αλλά και την καλλιέργεια της σχέσης τους με
την τεχνολογία σε όλες τις εκφάνσεις της. Με τη γνωριμία και χρήση χρήσιμων λογισμικών επιχειρείται η δημι-
ουργία μια άνετης σχέσης με την Πληροφορική. Επίσης,
πραγματοποιείται μια πρώτη γνωριμία με μια σειρά από
αναδυόμενες τεχνολογίες που αναμένεται να παίξουν
σημαντικό ρόλο ως εκπαιδευτικά εργαλεία του άμεσου
μέλλοντος.
Θέλοντας να συμβαδίσει με τις πρόσφατες τεχνολογικές εξελίξεις, το μάθημα εξετάζει τις προκλήσεις και ευ-
καιρίες που προκύπτουν από τη ραγδαία ανάπτυξη της
Τεχνητής Νοημοσύνης (ΤΝ) και την εφαρμογή της στον
τομέα της εκπαίδευσης. Οι φοιτητές έχουν την ευκαιρία
να κατανοήσουν τις βασικές αρχές της ΤΝ και να εμβαθύνουν στην πρακτική αξιοποίησή της στην εκπαιδευτική
διαδικασία, μέσα από συγκεκριμένα παραδείγματα και
μελέτες περίπτωσης.
Η εξοικείωση με τεχνικές prompting, καθώς και με εργαλεία που παράγουν εικόνες, βίντεο, μουσική ή ακό-
μα και προσομοιώσεις deepfake για εκπαιδευτικούς
σκοπούς. Επιπλέον, παρέχονται γνώσεις και δεξιότητες
για τη δημιουργία σχεδίων μαθήματος, ασκήσεων, και
πολυτροπικών δραστηριοτήτων με τη χρήση της ΤΝ.
Τα παραπάνω αποσκοπούν στην ενίσχυση της τη δημιουργικότητα των φοιτητών ώστε να καταστούν ικανοί
να σχεδιάζουν διαφοροποιημένες, διαδραστικές και
πρωτότυπες μαθησιακές εμπειρίες.
Τέλος, γίνεται ανάλυση των κοινωνικών και ηθικών
επιπτώσεων από την εφαρμογή της ΤΝ. Αυτή η κριτική
προσέγγιση στοχεύει στην ανάπτυξη μιας κουλτούρας
ηθικής εφαρμογής αυτών των εργαλείων ώστε να ανταποκρίνονται στις ανάγκες της εκπαίδευσης με σεβασμό
στους μαθητές. Κάτι τέτοιο συμβάλλει όχι μόνο στη
δημιουργία εκπαιδευτικών που κατανοούν τη χρήση
της ΤΝ, αλλά και επαγγελματιών που αναγνωρίζουν τις
προκλήσεις και τους κινδύνους που πηγάζουν από αυτή
τη χρήση.
ΥA04 - Μεθοδολογία Έρευνας
Το μάθημα αυτό έχει ως βασικό σκοπό την εισαγωγή
των φοιτητών/τριών στη μεθοδολογία της κοινωνικής
έρευνας και την εξοικείωσή τους με ένα ευρύ φάσμα
στρατηγικών και τεχνικών που χρησιμοποιούνται από
τους ερευνητές στις Κοινωνικές Επιστήμες, με έμφαση
στην Εκπαίδευση. Στοχεύει: α) Στην παρουσίαση των
βασικότερων φιλοσοφικών και επιστημολογικών ζητημάτων στην κοινωνική έρευνα, β) Στην περιγραφή των
σημαντικότερων ποσοτικών και ποιοτικών στρατηγικών
έρευνας, γ) στην εξοικείωση των φοιτητών/τριών με τα
κυριότερα μέσα συλλογής δεδομένων, δ) στην ευαισθητοποίηση των φοιτητών/τριών για τις ηθικές και δεοντο-
λογικές αρχές πάνω στις οποίες πρέπει να στηρίζεται η
επιστημονική και κοινωνική έρευνα, και ε) στην κατανόηση της διαδικασίας συγγραφής μιας ερευνητικής εργα-
σίας με έμφαση στη διπλωματική μεταπτυχιακή εργασία.
Στο πλαίσιο του μαθήματος γίνεται επεξεργασία των
εξής βασικών θεματικών ενοτήτων:
- Η φύση της επιστημονικής και εκπαιδευτικής έρευνας, φιλοσοφικά και επιστημολογικά ζητήματα στην
εκπαιδευτική έρευνα.
- Ερευνητικές προσεγγίσεις στην Εκπαίδευση: Η διαμάχη ανάμεσα στην ποσοτική και την ποιοτική έρευνα.
- Βασικές μεθοδολογικές ποσοτικές και ποιοτικές προσεγγίσεις στην εκπαιδευτική έρευνα.- Στάδια και μέθοδοι
έρευνας (δημοσκόπηση, έρευνα δράση, εθνογραφική
έρευνα, πειραματική έρευνα, μελέτη περίπτωσης, κ.λπ.).
- Μέσα συλλογής δεδομένων (ερωτηματολόγιο, συνέντευξη, ομάδες εστίασης, παρατήρηση, κ.λπ.).
- Ηθική και δεοντολογία της έρευνας.
- Ανάλυση και παρουσίαση εμπειρικών δεδομένων,
συγγραφή ερευνητικής εργασίας (με έμφαση στη διπλωματική μεταπτυχιακή εργασία).
- Κριτήρια για την αξιολόγηση ενός ερευνητικού σχεδίου.
ΕE01 - Οικογένεια, Ειδική Αγωγή και Νέες Τεχνολογίες
H ραγδαία ανάπτυξη της τεχνολογίας, η συνεχιζόμενη απρόσκοπτη εξάπλωση του διαδικτύου (Internet) σε
όλες τις χώρες και η αύξηση με εκθετικούς ρυθμούς των
πολλαπλών εφαρμογών του παγκόσμιου ιστού world
wide web (www) έχουν γίνει αναπόσπαστο κομμάτι στις
ζωές των ανθρώπων. Οι νέες τεχνολογίες εξελίσσονται
συνεχώς και εισχωρούν στην οικογένεια και το σχολείο
με ποικίλες επιπτώσεις και προκλήσεις. Το μάθημα εξετάζει τρεις σημαντικές διαστάσεις της σύγχρονης πραγμα-
τικότητας: την οικογένεια, την ειδική αγωγή και τις νέες
τεχνολογίες. Αρχικά, γίνεται μία εισαγωγή στις έννοιες
αυτές και στη συνέχεια, παρουσιάζεται η αλληλεπίδραση και αλληλεξάρτηση οικογένειας, ειδικής αγωγής και
νέων τεχνολογιών.
Επιπλέον, εξετάζεται ο ρόλος των νέων τεχνολογιών
στην ειδική αγωγή και στο άτομο με ειδικές εκπαιδευτικές ανάγκες ή/και αναπηρίες (ε.ε.α./α.), καθώς και η
χρήση των νέων τεχνολογιών από και για την οικογένεια.
Το μάθημα περιλαμβάνει τις ακόλουθες ενότητες:
- Οικογένεια, Ειδική Αγωγή, Νέες Τεχνολογίες: εννοιολογικοί προσδιορισμοί μέσω βιωματικών δραστηρι-
οτήτων.
- Μοντέλα κατανόησης της οικογένειας.- Οικογένεια με
παιδί με ειδικές εκπαιδευτικές ανάγκες ή/και αναπηρίες
(ε.ε.α./α.).- Ειδική Αγωγή: Φιλοσοφία, αρχές, υποκείμενα
και μονάδες ειδικής αγωγής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
- Συνεργασία σχολείου και οικογένειας.
- Ο ρόλος των Νέων Τεχνολογιών στην ειδική αγωγή.
- Η χρήση των Νέων Τεχνολογιών από και για άτομα με
ειδικές εκπαιδευτικές ανάγκες ή/και αναπηρίες (ε.ε.α./α.).
- Λογισμικά και προγράμματα στην ειδική αγωγή.
- Οικογένεια και Νέες Τεχνολογίες
- Διαδίκτυο.
- Ηλεκτρονικός αναλφαβητισμός.
- Εθισμός και Νέες Τεχνολογίες.
- Ηλεκτρονικός εκφοβισμός και Ασφαλής χρήση Νέων
Τεχνολογιών.
ΕΕ02 - Μουσική Τεχνολογία σε σύγχρονα περιβάλλοντα μάθησης
Το μάθημα έχει στόχο να εισάγει τους μεταπτυχιακούς/
ες φοιτητές/τριες στις δυνατότητες της μουσικής τεχνολογίας και του ήχου, προκειμένου να καθίσταται δυνατή
η ενσωμάτωση των στοιχείων αυτών στην εκπαιδευτική
πρακτική. Στο πλαίσιο του μαθήματος εξετάζονται εργαλεία που θα επιτρέψουν την κατανόηση των βασικών αρ-
χών της μουσικής παιδαγωγικής και την επέκτασή τους,
χρησιμοποιώντας τον ήχο και τη μουσική ως εργαλεία
μετάδοσης γνώσης. Το μάθημα αναπτύσσεται σε τέσσερεις βασικές θεματικές ενότητες: 1. Μουσική Θεωρία και
Μουσικοπαιδαγωγική με τη Χρήση Ψηφιακών Εργαλείων, 2. Ηχοληψία και Χρήση Τεχνολογικού Εξοπλισμού,
3. Πηγές και Εργαλεία για την Ενσωμάτωση Ήχου και
Μουσικής στην εκπαιδευτική διαδικασία και 4. Δημιουργία Project από τους μεταπτυχιακούς/ες φοιτητές/τριες.
Μέσω των θεματικών αυτών παρουσιάζονται βασικές θεωρητικές γνώσεις για τη μουσική όπως ρυθμός, μελωδία
και αρμονία, δυναμική, ηχόχρωμα και μουσική άρθρωση
και εξετάζονται αρχές και λογισμικά ηχοληψίας αλλά και
επεξεργασίας ήχου. Παράλληλα, παρουσιάζονται και διερευνώνται πηγές (αποθετήρια, ιστοσελίδες, λογισμικά
κ.λπ.) για την εύρεση, επεξεργασία και παραγωγή ηχητικών αποσπασμάτων, ενώ αναλύονται και οι δυνατότητες
που παρέχουν τα σύγχρονα εργαλεία και πλατφόρμες
τεχνητής νοημοσύνης για τη δημιουργία και την επεξεργασία ήχου. Τέλος, στο πλαίσιο του μαθήματος οι
μεταπτυχιακοί/ες φοιτητές/τριες έχουν τη δυνατότητα
πρακτικής εφαρμογής αξιοποιώντας τις θεωρητικές και
πρακτικές γνώσεις και τα εργαλεία που έχουν διδαχθεί
στο πλαίσιο του μαθήματος μέσω του σχεδιασμού και
ανάπτυξης ατομικού ή και ομαδικού project εστιασμένου σε εκπαιδευτικές εφαρμογές.
ΕΕ03 - Θρησκείες, Καλές Τέχνες και Κινηματογράφος
Σε όλη την ιστορία, οι άνθρωποι χρησιμοποίησαν
την τέχνη, τη ζωγραφική, τη γλυπτική, τη μουσική, τη
λογοτεχνία για να εκφράσουν τις θρησκευτικές τους
πεποιθήσεις και να επικεντρωθούν σε πρακτικές όπως
ο διαλογισμός, η προσευχή και η λατρεία, δημιουργώντας έναν κόσμο διάχυτο από νοήματα, ο οποίος αποκτά
εκφραστικότητα, συνοχή και επικοινωνία. Ιδιαίτερα οι
θρησκείες και ο κινηματογράφος μοιράζονται την ικανότητα αναδημιουργίας του κόσμου, του ιερού χώρου
και χρόνου, μέσω της μυθοπλαστικής αποτύπωσης των
αφηγήσεων. Οι κοσμολογικές αναπαραστάσεις που
χρησιμοποιούν τη θεατρικότητα και την ιερότητα των
μορφών είναι βασικές συνιστώσες των ανθρωπολογικών
αναπαραστάσεων και της αισθητικής που καλλιεργούν
την όραση και την ακοή προκειμένου να αποτυπωθεί
η σωματικότητα, αλλά και η κίνηση, καθώς και η ηθική
και πνευματική διάσταση της ανθρώπινης εμπειρίας. Η
συνεξέταση της σχέσης μεταξύ θρησκείας, καλών τεχνών, μουσικής και κινηματογράφου μας δίνει τη δυνα-
τότητα να κατανοήσουμε τους τρόπους ανάδυσης των
θρησκευτικών αναπαραστάσεων και να μελετήσουμε
τα εξηγητικά σχήματα που συνοδεύουν τις όψεις αυτές
της δημιουργίας. Αγάλματα, πίνακες ζωγραφικής, ιερή
μουσική, κινηματογράφος, είναι μερικές από τις διαστάσεις που αποτυπώνουν τους ιερούς κόσμους, τις θεϊκές
μορφές και φυσικά την ανθρώπινη επιδραστικότητα
στην κατασκευή τους. Σε αυτό το μάθημα θα αναζητήσουμε επίσης τα στοιχεία εκείνα σύμφωνα με τα οποία
η θρησκεία χρησιμεύει ως πηγή έμπνευσης για έντεχνες
δημιουργίες που έχουν στόχο να αποτυπώσουν το θεϊκό
ή να μεταφέρουν πνευματικά μηνύματα, εξερευνώντας
παράλληλα την ανθρώπινη φύση και την υλικότητα των
μορφών της.
ΕΕ04 - Σύγχρονες Τάσεις στη Μαθηματική Παιδεία και
τα Μαθηματικά υπό το πρίσμα των Nέων Tεχνολογικών
Eργαλείων και της Τεχνητής Νοημοσύνης
Ένας βασικός στόχος αυτού του μαθήματος είναι
να βοηθήσει τους φοιτητές να κατανοήσουν έννοιες
και αρχές των Μαθηματικών. Επίσης, το μάθημα αυτό
καλύπτει τα ακόλουθα πεδία: αντιλήψεις μαθητών για
τις έννοιες και τις βάσεις των Μαθηματικών, διδακτικές
προσεγγίσεις και θεωρητικές όψεις των διαδικασιών
μάθησης των μαθηματικών, διδακτικές στρατηγικές
στα μαθηματικά του Δημοτικού σχολείου την ύλη των
Μαθηματικών στην Πρωτοβάθμια Εκπαίδευση (γνώση
δεξιοτήτων και εφαρμογή δραστηριοτήτων με χρήση
εκπαιδευτικού Λογισμικού, γνωστικής σύγκρουσης, εννοιολογικών χαρτών), μικροδιδασκαλίες στα Μαθηματι-
κά του δημοτικού σχολείου και αξιολόγηση διδασκαλίας
στα Μαθηματικά.
Επιπλέον, το μάθημα επιδιώκει οι φοιτητές να γνωρίσουν τις αντιλήψεις των μαθητών για έννοιες και φαινό-
μενα όπως τις δυσκολίες που οικειοποιούνται και διατηρούνται μέσα στα γνωστικά σχήματα των μαθητών αλλά
και τις παρανοήσεις οι οποίες δυσκολεύουν όχι μόνο
την εκπαιδευτική διαδικασία, αλλά και τους ίδιους τους
μαθητές κατά την εξελικτική μαθητική τους πορεία. Στο
πλαίσιο του μαθήματος θα γίνει επεξεργασία των εξής
βασικών θεματικών ενοτήτων, οι οποίες περιλαμβάνουν
κατ’ επιλογή τα επιμέρους θεματικά πεδία:
- Εστίαση σε θεωρίες μάθησης και στις διδακτικές
προσεγγίσεις που απορρέουν από αυτές (παραδοσιακή, ανακαλυπτική και εποικοδομητική προσέγγιση)
και εφαρμόζονται στη διδασκαλία των Μαθηματικών.
Επιπρόσθετα, το μάθημα επιδιώκει να εξοικειώσει τους
φοιτητές με τις διδακτικές και μαθησιακές διαδικασίες
που ακολουθούνται για την εκπαίδευση των μαθητών.
- Μια εισαγωγή στην αξιωματική θεμελίωση των Μαθηματικών. Τα βασικά «μαθηματικά φιλοσοφικά δίπο-
λα» Πλάτωνας -Αριστοτέλης και Kant - Mill και οι καίριες
επιρροές τους στην εξέλιξη της αξιωματικής θεμελίωσης
των Μαθηματικών».
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
- Η έννοια της μεταβλητής. Η ιστορική εξέλιξη της έννοιας της συνάρτησης. Η εικόνα της έννοιας (concept
image) της συνάρτησης και ο ορισμός της έννοιας
(concept definition). Η συνάρτηση ως διαδικασία και
ως αντικείμενο.
- Θεωρία της αντικειμενοποίησης (Reification) Η θεωρία procept και το γενικότερο θεωρητικό πλαίσιο του
David Tall: Τρεις κόσμοι των μαθηματικών Ο Λογισμός
(Calculus) και οι τρεις κόσμοι των μαθηματικών.
- Η Θεωρία APOS Η έννοια της συνάρτησης στα πλαίσια
της θεωρίας APOS. Οι διαφορετικές αναπαραστάσεις της
συνάρτησης και οι δυσκολίες που συναντούν οι μαθητές
στην συσχέτιση αυτών. Μελετώντας την συνάρτηση από
διδακτική σκοπιά. Η συνάρτηση ως Συμμεταβολή και η
συνάρτηση ως Αντιστοιχία.
- Ο διδακτικός σχεδιασμός στην RME, Μια διδακτική
προσέγγιση εννοιών με τις απόψεις της RME με τη χρήση
της τεχνολογίας και τις προτάσεις διδασκαλίας αξιόλογων ερευνητών.
- Τα σύγχρονα εκπαιδευτικά λογισμικά της δυναμικής
γεωμετρίας «The Geometer’s Sketchpad” Geogebra.
Τα χαρακτηριστικά τους, εφαρμογές στην μαθηματική
εκπαίδευση και η επιρροή τους στην μαθηματική διαδικασία.
ΕΕ05 - Παιδαγωγική του θεάτρου και ψηφιακά μέσα
στην εκπαίδευση
Η ψηφιακή επανάσταση δημιουργεί νέους τρόπους
πρόσβασης στην καλλιτεχνική δημιουργία και δίνει
μια νέα μορφή και ώθηση στη λεγόμενη «πολιτιστική
βιομηχανία». Η αυξανόμενη χρήση των ΤΠΕ όχι μόνο
επιδρά στο τρόπο που το σύγχρονο κοινό προσεγγίζει,
αντιλαμβάνεται και κατανοεί έργα πολιτιστικού περιεχομένου, αλλά επαναπροσδιορίζει το παραδοσιακό ρόλο
φορέων πολιτισμού, όπως τα μουσεία κ.α.. Λαμβάνοντας υπόψη τα παραπάνω, το περιεχόμενο του μαθή-
ματος επικεντρώνεται στη διερεύνηση του ρόλου και
των εφαρμογών των Νέων Τεχνολογιών στις σύγχρονες
μορφές τέχνης. Μέσα από συγκεκριμένα παραδείγματα
μελετώνται οι σύνθετοι τρόποι με τους οποίους τα νέα
ψηφιακά μέσα αξιοποιούνται σε σύγχρονες καλλιτεχνικές εκδηλώσεις και ανιχνεύεται η επιρροή τους στη βι-
ωματική εμπειρία του κοινού.
Το περιεχόμενο του μαθήματος αναφέρεται μεταξύ
άλλων στα ακόλουθα:
- Νέες τεχνολογίες και βιωματική μάθηση μέσω της
τέχνης.
- Τεχνολογία, επιστήμη και δημιουργική σκέψη στο
νέο σχολείο.
- Παιχνίδια ρόλων σε ηλεκτρονικά περιβάλλοντα.
- Αξιοποίηση των ΤΠΕ στις σύγχρονες μορφές τέχνης
(πχ ψηφιακά θεατρικά σκηνικά).
- Η αξιοποίηση της τέχνης σε τεχνολογίες Πληροφορίας και Επικοινωνιών (διαφήμιση, κα).
- Νέες τεχνολογίες, τέχνη και σύγχρονος κόσμος.
Μετά την επιτυχή ολοκλήρωση του μαθήματος οι φοιτητές/τριες θα είναι σε θέση:
- Να γνωρίσουν το ρόλο και τις εφαρμογές της ψηφιακής τεχνολογίας σε καλλιτεχνικά δρώμενα (πχ θεατρικές
παραστάσεις).
- Να κατανοήσουν τις εφαρμογές των τεχνικών της
δραματικής τέχνης σε ψηφιακά περιβάλλοντα (πχ ηλεκτρονικά παιχνίδια ρόλων κ.α.).
- Να γνωρίσουν τις δυνατότητες αξιοποίησης των
Νέων Τεχνολογιών στη δημιουργία διαδραστικών και
διαπολιτισμικών δραστηριοτήτων μέσω της τέχνης.
- Να εξοικειωθούν με νέα μεθοδολογικά εργαλεία διδασκαλίας και μάθησης.
- Να είναι σε θέση να αξιοποιούν τις Νέες Τεχνολογίες
σε πολιτισμικά και καλλιτεχνικά περιβάλλοντα.
ΕΕ06 - Οι λαογραφικές σπουδές στη σύγχρονη εποχή μορφές λαϊκού πολιτισμού στον κόσμο της τεχνολογίας
Η είσοδος της τεχνολογίας στη ζωή μας δημιουργεί
όχι μόνο νέα αντικείμενα αλλά και νέες κοινωνικές και
πνευματικές πραγματικότητες. Αυτή η διαδικασία θολώνει το παλιό πλαίσιο μέσα στον οποίο τα παραδοσιακά
αγαθά της λαϊκής κουλτούρας έβρισκαν την αξία τους.
Στο παρόν μάθημα εξετάζονται τα αποτελέσματα της
νεωτερικότητας στο χώρο, χρόνο και την κοινωνία του
λαϊκού πολιτισμού, ώστε να φανεί αν πρόκειται για το
‘τέλος’ της λαϊκής κουλτούρας ή τη μεταμόρφωση των
λαϊκών μορφών και του περιεχομένου τους.
Στο πλαίσιο του μαθήματος γίνεται επεξεργασία των
εξής βασικών θεματικών ενοτήτων:
- Εισαγωγή στην επιστήμη του λαϊκού πολιτισμού.
- Φολκλορισμός.
- e-Folklore.
- Λαογραφία και διαδίκτυο.
- Το πέρασμα της λαογραφίας στην ψηφιακή εποχή:
συλλογές.
- Αρχές έρευνας και αρχειοθέτησης.
- Ψηφιοποίηση ποιοτικών δεδομένων.
- Βάσεις δεδομένων λαϊκής αφήγησης.
- Πολιτιστικοί φορείς στο διαδίκτυο.
- Λαϊκή λογοτεχνία στο διαδίκτυο.
- Παραμύθι και κινηματογράφος.
- Σύνοψη.
ΕΕ07 - Πολυγραμματισμοί και διδασκαλία γλώσσας με
την αξιοποίηση της Τεχνητής Νοημοσύνης
Στο μάθημα εξετάζεται η διαδικασία κατασκευής και
ανάδυσης γνώσης (knowledge construction/knowledge
generation) σε ηλεκτρονικά περιβάλλοντα σε σχέση (α)
με τη γλώσσα που χρησιμοποιείται στη διδασκαλία/μάθηση και (β) σε σχέση με τον παιδαγωγικό προσανατο-
λισμό συγκεκριμένων παιδαγωγικών εφαρμογών.
Συγκεκριμένα, θα προσπαθήσουμε να φωτίσουμε τη
σχέση γλωσσικής ετερότητας και μάθησης, από τη μία
πλευρά, και τη σχέση μάθησης με χρήση νέων τεχνολογιών και παιδαγωγικού προσανατολισμού, από την
άλλη πλευρά.
Τα μαθήματα έχουν θεωρητικό αλλά και πρακτικό
χαρακτήρα. Ειδικότερα, οι διαλέξεις συνδυάζονται με
εφαρμογές κατά τις οποίες οι συμμετέχοντες:
- Αξιολογούν λογισμικά και εφαρμογές στο διαδίκτυο,
σύμφωνα με συγκεκριμένα κριτήρια που συνδυάζουν
θεωρίες εκμάθησης γλωσσών, παιδαγωγικές προσεγγίσεις και τεχνολογικά μέσα και
- Δημιουργούν ένα δικό τους μαθησιακό περιβάλλον
για τη διδασκαλία δεύτερης γλώσσας, συνδυάζοντας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
τις θεωρίες που αναπτύσσονται στα πλαίσια των μαθημάτων.
ΕΕ08 - Ηλεκτρονικά Περιβάλλοντα Εκπαίδευσης και
Επιμόρφωσης: Σχεδιασμός, Ανάπτυξη και Αξιολόγηση
Ο σχεδιασμός και η ανάπτυξη προγραμμάτων ηλεκτρονικής μάθησης (e-learning) στο πλαίσιο της δια βίου
μάθησης, βρίσκεται πλέον στο επίκεντρο τόσο ευρωπαϊκών, όσο και εθνικών εκπαιδευτικών πολιτικών, ιδιαίτερα
μετά την εμπειρία της πανδημίας του COVID-19. Η νέα
αυτή πραγματικότητα προϋποθέτει μια συστηματική
προσέγγιση στην προετοιμασία των επαγγελματιών της
εκπαίδευσης, λαμβάνοντας υπόψη το θεωρητικό και τεχνολογικό υπόβαθρο της Ανοικτής και εξ Αποστάσεως
Εκπαίδευσης και της Δια Βίου Μάθησης. Έχοντας πλέον
οι μεταπτυχιακοί/ες φοιτητές/τριες αποκτήσει μια συνολική εικόνα από τα προηγούμενα δύο εξάμηνα στα
ζητήματα που άπτονται της ψηφιακής εκπαίδευσης, στο
πλαίσιο αυτού του μαθήματος-εργαστηρίου πρακτικής
εξάσκησης καλούνται να σχεδιάσουν και αναπτύξουν
ένα πρόγραμμα διαδικτυακής εκπαίδευσης ή επιμόρφωσης, λαμβάνοντας υπόψη ζητήματα όπως γνωστικό
αντικείμενο, ομάδα στόχου, μαθησιακοί στόχοι, διδακτική προσέγγιση, εκπαιδευτικό περιεχόμενο και ψηφιακά
εργαλεία, ενταγμένα σε ένα ενιαίο μοντέλο εκπαιδευτικού σχεδιασμού.
Το μάθημα δομείται στις παρακάτω βασικές θεματικές
ενότητες:
- Δια βίου Εκπαίδευση
- Οργάνωση και ποιότητα στο e-learning
- Σχεδιασμός και ανάλυση αναγκών
- Αξιολόγηση προγραμμάτων
- Συστήματα Διαχείρισης Μάθησης και Moodle
- Τελικό Project: Ανάπτυξη διαδικτυακού προγράμματος εκπαίδευσης ή επιμόρφωσης
ΕΕ09 - Διδασκαλία Φυσικών Επιστημών με χρήση Ψηφιακών Τεχνολογιών
Με το μάθημα αυτό επιδιώκεται οι φοιτητές να γνωρίσουν τους σύγχρονους προσανατολισμούς της Διδακτι-
κής των Φυσικών Επιστημών, να αναλύουν την έννοια
του εγγραμματισμού στις Φυσικές Επιστήμες, να αναφέρουν και αναλύουν τα σημαντικότερα συμπεράσματα
της έρευνας για τις αντιλήψεις των μαθητών σχετικά με
έννοιες των Φυσικών Επιστημών και να περιγράφουν τα
βασικά κοινά χαρακτηριστικά αυτών των αντιλήψεων
των μαθητών.
Επίσης, να αναγνωρίζουν και αναλύουν τις βασικές
αρχές των θεωριών μάθησης, των στυλ μάθησης και να
αναλύουν τη σημασία και τα βασικά χαρακτηριστικά
της διερευνητικής μάθησης Φυσικών Επιστημών, να
αναγνωρίσουν και αναλύουν τις βασικές αρχές διαφόρων διδακτικών προσεγγίσεων των Φυσικών Επιστη-
μών και να συζητούν και αναλύουν ζητήματα που αφορούν το ρόλο των νέων τεχνολογιών στην εκπαίδευση
στις Φυσικές Επιστήμες. Επιπρόσθετα, επιδιώκεται να
αξιολογούν ψηφιακό εκπαιδευτικό υλικό για τις Φυσικές
Επιστήμες, να αναπτύσσουν εκπαιδευτικό υλικό για τις
Φυσικές Επιστήμες με χρήση των ψηφιακών τεχνολογιών και να αναπτύσσουν εκπαιδευτικές δραστηριότητες
STEM.
Στο πλαίσιο του μαθήματος γίνεται επεξεργασία των
εξής βασικών θεματικών ενοτήτων:
- Σύγχρονοι προσανατολισμοί της Διδακτικής των Φυσικών Επιστημών.
- Εγγραμματισμός στις Φυσικές Επιστήμες.
- Η πρακτικο-βιωματική γνώση των μαθητών για έννοιες των Φυσικών Επιστημών.
- Διδακτικές προσεγγίσεις στις Φυσικές Επιστήμες.
- Διερευνητική μάθηση Φυσικών Επιστημών.
- Ψηφιακές τεχνολογίες και διδασκαλία στις Φυσικές
Επιστήμες.
- Αξιολόγηση ψηφιακού εκπαιδευτικού υλικού για τις
Φυσικές Επιστήμες.
- Ανάπτυξη εκπαιδευτικού υλικού στις Φυσικές Επιστήμες με χρήση των ψηφιακών τεχνολογιών.
- Βασικές αρχές της εκπαίδευσης STEM.
ΕΕ10 - Εργαστήριο δημιουργίας βιντεο-μαθημάτων
για Μαζικά Ανοικτά Διαδικτυακά Μαθήματα (MOOCs)
με εργαλεία Τεχνητής Νοημοσύνης
Το προσφερόμενο μαθησιακό αντικείμενο έχει εργαστηριακό σχεδιασμό και προσφέρεται σε φοιτητές και
φοιτήτριες για να κατανοήσουν τη διαδικασία δημιουργίας μαζικών ανοικτών διαδικτυακών μαθημάτων.
Το εργαστηριακό μάθημα περιλαμβάνει τις ακόλουθες
θεματικές ενότητες:
Εισαγωγή στα Ανοικτά Διαδικτυακά Μαθήματα
- Θεωρητικές προσεγγίσεις.
- Χαρακτηριστικά.
- Παραδείγματα.
Βήματα εκπαιδευτικού σχεδιασμού.
- Εκπαιδευτικός σχεδιασμός μαθημάτων MOOCs (Dick
& Carey).
- Επιλογή θέματος για το βίντεο.
- Τμηματοποίηση των επιμέρους θεματικών διαστάσεων.
- Δημιουργία σεναρίου.
- Δημιουργία εικονογραφημένου σεναρίου.
- Ελάχιστες προδιαγραφές Παιδαγωγικό πλαίσιο ποιότητας βίντεο.
- Χαρακτηριστικά καλών βίντεο.
- Παραδείγματα από ρουμπρίκες αξιολόγησης.
Βίντεο ως βασικό στοιχείο στα Ανοικτά Διαδικτυακά
Μαθήματα.
- Στυλ βίντεο.
- Ανάλυση παραδειγμάτων Εξοπλισμός βιντεοσκόπησης και εφαρμογή.
- Πρακτικές και εφαρμογή βιντεοσκόπησης Επεξεργασία και μοντάζ βιντεοσκόπησης.
- Πρακτικές και εφαρμογή για το μοντάζ Επεξεργασία
και υποτιτλισμός βιντεοσκόπησης.
- Πρακτικές και εφαρμογή υποτιτλισμού Δημιουργία
ασκήσεων αυτοαξιολόγησης.
- Είδη ασκήσεων αυτοαξιολόγησης.
- Πιλοτική δημιουργία.
Ηλεκτρονικά περιβάλλοντα για τα Ανοικτά Διαδικτυακά Μαθήματα (OpenEdx, Moodle).
Ολοκλήρωση, αποτίμηση και συζήτηση ζητημάτων
που απορρέουν.
ΕΕ11 - Εργαστήριο στις εφαρμογές Εικονικής Πραγματικότητας και αναδυόμενων τεχνολογιών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
Νέα μέσα και τεχνολογίες σταδιακά ενσωματώνονται
στην καθημερινή εκπαιδευτική πρακτική και ο μελλοντικός παιδαγωγός θα κληθεί να χρησιμοποιήσει κάποιο
από αυτά στα πλαίσια της διδασκαλίας του. Έτσι, έχοντας
στραμμένο το ενδιαφέρον στις μελλοντικές εξελίξεις, το
βάρος του μαθήματος πέφτει όχι σε εκείνες τις τεχνολογίες που είναι ήδη δοκιμασμένες, αλλά σε τεχνολογίες
αιχμής που αναμένεται να διαδραματίσουν σημαντικό ρόλο στα επόμενα χρόνια. Μάλιστα, κάποιες, μέχρι
πρότινος απρόσιτες στο ευρύ κοινό, γίνονται ολοένα
και πιο προσιτές, πράγμα που καθιστά ελκυστικότερη
την αξιοποίησή τους στην εκπαιδευτική διαδικασία. Μια
από αυτές είναι η Εικονική Πραγματικότητα, ο ρόλος της
οποίας στη διαδικασία απόκτησης γνώσεων είναι σημαντικός και, για αυτό άλλωστε, αποτελεί αντικείμενο του
συγκεκριμένου μαθήματος. Επίσης, έχουν εμφανιστεί
και άλλες τεχνολογίες που σχετικά εύκολα μπορούν να
ενσωματωθούν στη διδασκαλία. Συνεπώς το μάθημα
αποτελεί μια πρώτης τάξεως ευκαιρία να γνωρίσουν οι
φοιτητές και αυτές τις τεχνολογίες. Το μάθημα αναπτύσσεται με βάση τους ακόλουθους άξονες:
- Τρισδιάστατα εικονικά περιβάλλοντα, βασικές τεχνολογικές παράμετροι.
- Θεωρίες μάθησης που πλαισιώνουν τις εκπαιδευτικές
χρήσεις της εικονικής πραγματικότητας.
- Μεθοδολογία ανάπτυξης εφαρμογών εικονικών περιβαλλόντων, διαθέσιμα εργαλεία και τεχνικές.
- Εκπαιδευτικά σενάρια αξιοποίησης τρισδιάστατων
εικονικών περιβαλλόντων.
- Εργαστηριακά μαθήματα παρουσίασης και ανάπτυξης τρισδιάστατων εικονικών περιβαλλόντων για εκπαι-
δευτική χρήση.
- Εργαστηριακά μαθήματα παρουσίασης άλλων αναδυόμενων τεχνολογιών.
ΕΕ12 - Εκπαίδευση για το περιβάλλον και την αειφορία
με χρήση πολυμέσων
Η αειφόρος ανάπτυξη έχει αναδειχτεί τα τελευταία
χρόνια προτεραιότητα της διεθνούς κοινότητας. Οι
προκλήσεις που αντιμετωπίζει ο πλανήτης απαιτούντην
ενεργοποίηση πολλών δυνάμεων και η εκπαίδευση είναι
μια από τις σημαντικότερες από αυτές. Η προώθηση
της εκπαίδευσης για το περιβάλλον για την αειφορία
βρίσκεται στην ατζέντα όλων των χωρών, με στόχο να
αποκτήσουν οι πολίτες τις γνώσεις, στάσεις αξίες και
ικανότητες που θα τους επιτρέψουν να συμβάλουν
στην οικοδόμηση ενός αειφόρου μέλλοντος. Σκοπός
του μαθήματος είναι να αποκτήσουν οι φοιτητές τα
ερευνητικά και μεθοδολογικά εργαλεία που θα τους
επιτρέψουν να αναπτύσσουν ποιοτικά προγράμματα
εκπαίδευσης για το περιβάλλον και την αειφορία με τη
χρήση πολυμέσων.
Στο πλαίσιο του μαθήματος θα γίνει επεξεργασία των
εξής βασικών θεματικών ενοτήτων, οι οποίες περιλαμβάνουν τα επιμέρους θεματικά πεδία:
Εισαγωγή στην εκπαίδευση για το περιβάλλον και την
αειφορία.
- Εννοιολογικός προσδιορισμός της αειφόρου ανάπτυξης.
- Ζητήματα του περιβάλλοντος και της αειφορίας.
- Οι στόχοι της εκπαίδευσης για το περιβάλλον και την
αειφορία. Βασικές κατηγορίες ΤΠΕ στην εκπαίδευση για
το περιβάλλον και την αειφορία.
- Ψηφιακές εγκυκλοπαίδειες, εκπαιδευτικές πύλες.
- Αποθήκες μαθησιακών αντικειμένων.
- Παιχνίδια μάθησης.
Η έρευνα στην εκπαίδευση για το περιβάλλον και την
αειφορία με χρήση ΤΠΕ.
- Ανάλυση ερευνητικών δεδομένων από τη διεθνή
βιβλιογραφία.
- Εξοικείωση με τον σχεδιασμό έρευνας στο πεδίο.
Διδακτικές μεθοδολογίες για μια εκπαίδευση για το
περιβάλλον και την αειφορία.
- Ψηφιακές αφηγήσεις για ζητήματα του περιβάλλοντος και της αειφορία.
- Χαρτογράφηση εννοιών.
- Ιστοεξερεύνηση.
Ανάπτυξη ψηφιακών αντικειμένων για το περιβάλλον
και την αειφορία.
- Παρουσιάσεις μαθημάτων.
- Παρουσιάσεις με βίντεο
ΕΕ13 - Νεοελληνική λογοτεχνία και νέες τεχνολογίες
Το μάθημα διαρθρώνεται σε ένα θεωρητικό και ένα
πρακτικό μέρος. Σε ένα πρώτο (θεωρητικό) επίπεδο, σε
ό, τι αφορά την προσέγγιση του λογοτεχνικού κειμένου,
θα δοθεί έμφαση:
- Στα στοιχεία ποιητικής που διέπουν το λογοτεχνικό
έργο.
- Στο ιστορικό, κοινωνικό, ιδεολογικό περικείμενο και
τη συνομιλία του λογοτεχνικού κειμένου με κείμενα άλλων λογοτεχνών καθώς και στην πρόσληψή του.
- Στο λογοτεχνικό κείμενο ως πεδίο ανάδειξης ταυτότητας/ετερότητας.
Σε ένα δεύτερο (πρακτικό) επίπεδο μας ενδιαφέρει να
δείξουμε με ποιο τρόπο οι Τεχνολογίες της Πληροφορίας
και της Επικοινωνίας (ΤΠΕ) συμβάλλουν στην αναγνωστική αντίδραση, την πρόσληψη και τη διδασκαλία της
λογοτεχνίας.
Τα εργαλεία που προσφέρουν οι ΤΠΕ συμβάλλουν
στην αυτενέργεια, την απόκτηση δεξιοτήτων, τη διευκόλυνση της έρευνας, την παροχή δυνατότητας
πρόσβασης στην πληροφορία και τη γνώση μέσω των
ψηφιακών Βιβλιοθηκών, της ιστοσελίδας της Πύλης
για τη διδασκαλία της Ελληνικής Γλώσσας, η οποία
παρέχει εργαλεία και σημαντικό υποστηρικτικό υλικό
στο διαδίκτυο, χρήσιμο για τη μελέτη και την έρευνα
ζητημάτων και θεμάτων της νεοελληνικής λογοτεχνίας:
λεξικά, καταλόγους βιβλιοθηκών, ηλεκτρονικές ανθολογίες, ψηφιοποιημένα λογοτεχνικά βιβλία, ψηφιοποι-
ημένα λογοτεχνικά περιοδικά του 19ου και του 20ού
αιώνα, κριτικές μελέτες για συγγραφείς και λογοτεχνικά ρεύματα, συμφραστικούς πίνακες λέξεων/σώματα
λογοτεχνικών κειμένων για το έργο μειζόνων ποιητών,
βάσεις δεδομένων, που μπορούν να αξιοποιηθούν ως
ψηφιακοί μαθησιακοί πόροι και χρήσιμες συνδέσεις,
μέσω επίσης της ιστοσελίδας του Σπουδαστηρίου Νέου
Ελληνισμού κ.ά.
Στο πλαίσιο του μαθήματος γίνεται επεξεργασία των
εξής βασικών θεματικών ενοτήτων:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
- Ψηφιακά σώματα κειμένων/συμφραστικών πινάκων
Νεοελληνικής ποίησης (Ανεμόσκαλα) με στόχο την κωδικοποίηση κειμένου Text Encoding Initiative (TEI www.
tei-c.org).
- Ηλεκτρονικό περιβάλλον «Λογοτεχνία και πόλεις»
του Κ.Ε.Γ.
- Ψηφιακό περιβάλλον για τον αρχαιοελληνικό μύθο
και την πρόσληψή του στη λογοτεχνία και Διδακτική
πράξη.
- Σελιδοδείκτες: Πολυμεσικός οδηγός για τη Λογοτεχνία και την ανάγνωση (Κ.Ε.Γ.).
- Συγκρότηση διδακτικού σεναρίου λογοτεχνικού
κειμένου με αξιοποίηση ψηφιακών μέσων (Πρωτέας).Δημιουργία ψηφιακής αφήγησης/Δημιουργία ψηφιακού
κόμικς και graphic novel.
- Εφαρμογή των Wikis στη διδασκαλία της Λογοτεχνίας.
ΕΕ14 - Digital arts, θρησκευτικές αναπαραστάσεις και
διαδίκτυο
Για αιώνες, η θρησκευτική τέχνη ήταν μια μορφή
έκφρασης για πολλούς πολιτισμούς και θρησκείες. Με
την έλευση της ψηφιακής τεχνολογίας, οι καλλιτέχνες
μπορούν πλέον να δημιουργήσουν θρησκευτική τέχνη
που μπορεί εύκολα να διαδοθεί. Επίσης κύριο χαρακτηριστικό γνώρισμα της ψηφιακής καινοτομίας είναι
η δημιουργία μιας νέας αισθητικής που μεταμορφώνει
τις παραδοσιακές τεχνικές αποτύπωσης των θρησκευτικών αναπαραστάσεων. Το διαδίκτυο μετασχηματίζει το
θρησκευτικό προϊόν, κάνοντάς το περισσότερο προσαρμόσιμο στις ανάγκες μιας «νέας» ψηφιακής θρησκευτικό-
τητας, τα χαρακτηριστικά της οποίας καθιστούν δυνατή
την εικονική αποτύπωση του μεταφυσικού. Η «απευθείας
σύνδεση» θρησκευτικότητα, επαναφέρει στο προσκήνιο
τα φαντασιακά χαρακτηριστικά της θρησκείας, όχι στα
πλαίσια μιας παραδοσιακής θρησκευτικής αποκάλυψης,
αλλά στα πλαίσια μιας «νέας» θρησκευτικής ανακάλυψης, στην οποία η τεχνολογία παίζει κυρίαρχο ρόλο.
Θρησκευτικά avatars και ψηφιακά παιχνίδια που χρησιμοποιούν θρησκευτικούς χαρακτήρες, αλλά και θρη-
σκευτικά animations αναδιατυπώνουν παραδοσιακές
θρησκευτικές αντιλήψεις και δημιουργούν νέες μέσα σε
ένα ελκυστικό περιβάλλον που δεν περνά απαρατήρητο
από θρησκευόμενους και μη. Η ψηφιακή θρησκεία αξιοποιεί την ψηφιακή τεχνολογία δημιουργώντας μια νέα
αισθητική, στην οποία η θρησκευτική αναπαράσταση
γίνεται περισσότερο προσιτή από την παραδοσιακή της
αποτύπωση. Σε αυτό το μάθημα εξετάζονται οι δυνατότητες που προσφέρει η ψηφιακή τέχνη για τη δημιουργία
νέων μορφών θρησκευτικής έκφρασης, που ενσωματώνουν τεχνολογία και καινοτόμες αισθητικές, ενώ παράλ-
ληλα αναλύεται η επιδραστικότητα αυτών των τεχνικών
στην παραδοσιακή θρησκευτικότητα.
Στο πλαίσιο του μαθήματος προσεγγίζεται ο τρόπος με
τον οποίο οι ψηφιακές τέχνες, οι θρησκευτικές αναπαραστάσεις και το διαδίκτυο αλληλεπιδρούν με ενδιαφέρον
και δημιουργούν νέες δυνατότητες έκφρασης, διάδοσης
και επικοινωνίας στη βάση κυρίως τριών συνιστωσών,
των ψηφιακών τεχνών και των θρησκευτικών αναπαραστάσεων, του διαδικτύου και των θρησκευτικών ανα-
παραστάσεων και των προκλήσεων και ευκαιριών που
εγείρονται στη νέα αυτή ψηφιακή πραγματικότητα.
Στις ειδικότερες θεματικές που εξετάζονται στο πλαίσιο του μαθήματος περιλαμβάνονται οι εικονικές ανα-
παραστάσεις θρησκευτικών θεμάτων μέσω ψηφιακών
πλατφορμών και μέσων, όπως η εικονική πραγματικότητα, τα γραφικά και το animation και η διαδραστικότητα
και αλληλεπίδραση των χρηστών με θρησκευτικές αναπαραστάσεις στον ψηφιακό χώρο. Επίσης, η επίδραση
του διαδικτύου στις θρησκευτικές αναπαραστάσεις και
τη θρησκευτική έκφραση μέσω διαδικτυακών θρησκευτικών κοινοτήτων, πολυτροπικών ψηφιακών αναπαρα-
στάσεων και ιερών κειμένων και συμβόλων καθώς και
ψηφιακών θρησκευτικών χώρων, όπως ψηφιακά μουσεία, αποθετήρια και βάσεις δεδομένων. Τέλος, εξετάζο-
νται οι ευκαιρίες και οι προκλήσεις κατά την αξιοποίηση
του διαδικτύου και των ψηφιακών τεχνών εστιάζοντας
σε θέματα όπως η αυθεντικότητα και η διαφάνεια των
πηγών, η προσβασιμότητα, οι κοινωνικές και πολιτιστικές
επιπτώσεις, οι προεκτάσεις και επιδράσεις στην εκπαίδευση και στη σύγχρονη εκπαιδευτική πραγματικότητα.
7.3. Μαθησιακά αποτελέσματα
Με την απόκτηση του Δ.Μ.Σ, ο/η κάτοχος έχει αποκτήσει τις απαραίτητες επιστημονικές, διδακτικές και
γενικότερα διανοητικές ικανότητες και δεξιότητες στη
γνώση και το χειρισμό των ψηφιακών Μέσων και Τεχνολογιών που θα του/της επιτρέψει, αφενός να κατανοήσει
την κοινωνική λειτουργία των επιστημών και των εκπαιδευτικών μηχανισμών και αφετέρου να προσδιορίζει
τις συντεταγμένες των επιστημών της αγωγής και της
εκπαίδευσης και να εφαρμόζει τις δυνατότητες που του
παρέχουν.
Βασικοί άξονες αναφοράς είναι: α) Ο γραμματισμός
στα ψηφιακά Μέσα, π.χ. να χρησιμοποιεί τις Νέες Τεχνολογίες για επικοινωνία, πρόσβαση σε βιβλιοθήκες,
αρχεία, β) η ικανότητα στη χρήση, π.χ. να βρίσκει και να
χρησιμοποιεί βοηθήματα, να παράγει νέο παιδαγωγικό
υλικό με τη βοήθεια των Νέων Τεχνολογιών, γ) η διαμόρφωση εκπαιδευτικών παρεμβάσεων, π.χ. να δημιουργεί
κοινά προγράμματα και σχέδια εργασίας και έρευνας με
συναδέλφους και μαθητές/τριες σε διαφορετικές γεωγραφικές περιοχές της χώρας, δ) η πολυεπίπεδη θεώρη-
ση για την ένταξη ψηφιακών μέσων, π.χ. να προσεγγίζει
διεπιστημονικά και σφαιρικά τα πολύπλοκα προβλήματα
που τίθενται στο χώρο της εκπαίδευσης, ε) η διασύνδεση,
π.χ. να επικοινωνεί και να συνεργάζεται με συναδέλφους
του/της από άλλο γλωσσικό και πολιτισμικό περιβάλλον
και στ) η στοχαστική θεώρηση, δηλαδή να αναπτύσσει
μια κριτική σχέση με την εκπαιδευτική πραγματικότητα
και με τις ίδιες τις διαδικασίες παραγωγής των γνώσεων.
Πιο συγκεκριμένα, με την επιτυχή ολοκλήρωση των
μαθημάτων του προγράμματος σπουδών, ο/η κάτοχος
του Δ.Μ.Σ. αποκτά εξειδικευμένες ικανότητες, δεξιότητες
και στάσεις, προκειμένου να είναι σε θέση:
Να γνωρίζει και να κατέχει εξειδικευμένες γνώσεις για:
- θεωρητικές προσεγγίσεις για την οργάνωση της εκπαιδευτικής διαδικασίας,
- διδακτικές μεθόδους αξιοποίησης Νέων Μέσων και
Τεχνολογιών στην εκπαιδευτική διαδικασία,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
- τις προσεγγίσεις που περιλαμβάνονται στα ΔΕΠΠΣ
για την αξιοποίηση των Νέων Μέσων και Τεχνολογιών
στην εκπαιδευτική διαδικασία,
- ποικίλες μορφές εκπαιδευτικών λογισμικών και υπηρεσιών διαδικτύου που μπορούν να αξιοποιηθούν στην
εκπαιδευτική διαδικασία.
- προσεγγίσεις ερευνητικής μεθοδολογίας στην εκπαιδευτική έρευνα,
να καταλαβαίνει, να περιγράφει, να επεξηγεί, να αναλύει και να συγκρίνει:
- Τα δομικά στοιχεία θεωρητικών προσεγγίσεων για
την οργάνωση της εκπαιδευτικής διαδικασίας,
- τα επιμέρους στάδια σχεδιασμού και τις φάσεις υλοποίησης διδακτικών μεθόδων αξιοποίησης Νέων Μέσων
και Τεχνολογιών στην εκπαιδευτική διαδικασία,
- τον τρόπο οργάνωσης των εκπαιδευτικών παρεμβάσεων που απορρέουν από τα ΔΕΠΠΣ και να τεκμηριώνει
την επιλογή του για την αξιοποίηση των Νέων Μέσων και
Τεχνολογιών στην εκπαιδευτική διαδικασία,
- τη δομή, τον τρόπο πλοήγησης, τη σημασία των επιμέρους υπολογιστικών λειτουργιών ποικίλων μορφών
εκπαιδευτικών λογισμικών και υπηρεσιών διαδικτύου
που μπορούν να αξιοποιηθούν στην εκπαιδευτική διαδικασία,
- τη δόμηση (design) διαφορετικών προσεγγίσεων
ερευνητικής μεθοδολογίας και τη σημασία της για το
σχεδιασμό έρευνας σε ποσοτικά και ποιοτικά πεδία της
εκπαιδευτικής πραγματικότητας,
να σχεδιάζει και να εφαρμόζει:
- Θεωρητικές προσεγγίσεις για την οργάνωση της εκ
παιδευτικής διαδικασίας,
- σύγχρονες διδακτικές μεθόδους αξιοποίησης Νέων
Μέσων και Τεχνολογιών στην εκπαιδευτική διαδικασία,
- classroom based Curricula και να εκπονεί εκπαιδευτικά σενάρια διδασκαλίας για την αξιοποίηση των Νέων
Μέσων και Τεχνολογιών στην εκπαιδευτική διαδικασία,
- ποικίλες μορφές εκπαιδευτικών λογισμικών και υπηρεσιών διαδικτύου που μπορούν να αξιοποιηθούν στην
εκπαιδευτική διαδικασία, για να επικοινωνεί, να συνεργάζεται, να οικοδομεί γνώσεις και να στοχάζεται με και
πάνω στη χρήση ψηφιακών μέσων και πηγών,
- ερευνητικές δράσεις με στόχο να απαντά σε εκπαιδευτικά ζητήματα ή προβληματισμούς και να προτείνει
παιδαγωγικά και εμπειρικά τεκμηριωμένες λύσεις.
7.4. Γλώσσα διδασκαλίας
Η γλώσσα διδασκαλίας του Προγράμματος και εκπόνησης διπλωματικής εργασίας είναι η ελληνική.
7.5. Ακαδημαϊκό Ημερολόγιο του Προγράμματος
Στην αρχή κάθε εξαμήνου και πριν την έναρξη των
μαθημάτων αναρτάται στην ιστοσελίδα του Τμήματος ή
του Π.Μ.Σ. το ετήσιο Ακαδημαϊκό Ημερολόγιο του Προγράμματος, το οποίο έχει επιμεληθεί ο Διευθυντής ή η
Διευθύντρια του Π.Μ.Σ. και έχει εγκριθεί από τη Συνέλευση και το οποίο περιλαμβάνει τις ημερομηνίες έναρξης
και λήξης των διδακτικών περιόδων, τις περιόδους εξετάσεων, τις αργίες κ.λ.π. Το Ακαδημαϊκό Ημερολόγιο του
προγράμματος μεταπτυχιακών σπουδών εναρμονίζεται
κατά το δυνατόν με το Ακαδημαϊκό Ημερολόγιο των προπτυχιακών προγραμμάτων σπουδών του Ιδρύματος.
Στην αρχή κάθε περιόδου ανακοινώνεται το ωρολόγιο
πρόγραμμα, στο οποίο περιλαμβάνονται οι ημέρες και
οι ώρες διδασκαλίας των μαθημάτων, οι ημερομηνίες
άλλων εκδηλώσεων ή υποχρεώσεων κ.λ.π.
7.6. Ημερομηνίες εγγραφής και δηλώσεις μαθημάτων
Στην αρχή κάθε ακαδημαϊκού εξαμήνου, πριν την έναρξη των μαθημάτων καθορίζονται και αναρτώνται στην
ιστοσελίδα του ΠΜΣ οι ημερομηνίες εγγραφής  των φοιτητών και φοιτητριών, καθώς και η διαδικασία δηλώσεων
των μαθημάτων που θα επιλέγονται σε κάθε εξάμηνο.
Για την υλοποίηση ενός μαθήματος θα πρέπει αυτό
να επιλεγεί από τουλάχιστον πέντε (5) μεταπτυχιακούς/
ες φοιτητές/τριες.
7.7. Διάρκεια Μαθημάτων
Σύμφωνα με την υπ’ αρ. 8/2.7.2015/θέμα 3.2 απόφαση
της Συγκλήτου του Ιδρύματος, για την ολοκλήρωση κάθε
εξαμηνιαίου μαθήματος απαιτούνται δέκα έως δεκατρείς
ενότητες εκπαίδευσης και μάθησης (συμπεριλαμβάνονται σε αυτές διαλέξεις, θεωρητικές εισηγήσεις, εργαστη-
ριακές δράσεις, συμμετοχές σε έρευνα πεδίου κ.λ.π.). Το
εν λόγω ΠΜΣ περιλαμβάνει μαθήματα με 10 ενότητες
εκπαίδευσης και μάθησης ανά εξάμηνο και η διάρκεια
εκάστης ενότητας ορίζεται σε τρείς (3) ώρες.
7.8. Ημέρες Μαθημάτων
Για την υποβοήθηση μεταπτυχιακών φοιτητών και φοιτητριών που έχουν παράλληλη επαγγελματική απασχό-
ληση, μαθήματα δύναται να διεξάγονται όλες τις ημέρες
της εβδομάδας.
7.9. Αναπληρώσεις μαθημάτων
Σε περίπτωση κωλύματος διεξαγωγής μαθήματος προβλέπεται η έγκαιρη αναπλήρωσή του. Η ημερομηνία και
η ώρα αναπλήρωσης αναρτώνται στην ιστοσελίδα του
ΠΜΣ.
7.10. Οργάνωση της εκπαιδευτικής διαδικασίας
Η διδασκαλία των μαθημάτων, δύναται να πραγματοποιείται διά ζώσης ή και με μέσα εξ αποστάσεως εκπαί-
δευσης κατά τη διάρκεια των εξαμήνων. Η διδασκαλία
με μέσα εξ αποστάσεως εκπαίδευσης δύναται να πραγματοποιείται σε ποσοστό έως εκατό τοις εκατό (100%)
συνολικά στο πρόγραμμα διδασκαλίας με το ανωτέρω
ποσοστό να μπορεί να ποικίλλει ανά μάθημα.
Τα μαθήματα γίνονται υπό μορφή διαλέξεων, σεμιναρίων ή/και εργαστηρίων και είναι δυνατό να συμπε-
ριληφθούν σ’ αυτά προπαρασκευαστικές ερευνητικές,
διδακτικές και άλλες εκπαιδευτικές δραστηριότητες.
Η εκπαιδευτική διαδικασία μπορεί να πραγματοποιείται και με τη χρήση μεθόδων ασύγχρονης εξ αποστά-
σεως εκπαίδευσης, οι οποίες δεν μπορούν να υπερβαίνουν το είκοσι πέντε τοις εκατό (25%) των πιστωτικών
μονάδων του Π.Μ.Σ.
Για λόγους εύρυθμης λειτουργίας του προγράμματος
σπουδών, κατόπιν απόφασης της Συνέλευσης του Τμήματος δύναται να δημιουργούνται ξεχωριστά τμήματα
μεταπτυχιακών φοιτητών τα οποία λειτουργούν παράλληλα ή/και διαδοχικά.
7.11. Όρια απουσιών
Οι μεταπτυχιακοί φοιτητές και οι μεταπτυχιακές φοιτήτριες υποχρεούνται να παρακολουθούν όλες τις δρα-
στηριότητες του Π.Μ.Σ. Ένας μεταπτυχιακός φοιτητής ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
μία μεταπτυχιακή φοιτήτρια θεωρείται ότι έχει παρακολουθήσει κάποιο μάθημα (και επομένως έχει δικαίωμα
συμμετοχής στις εξετάσεις) μόνον αν έχει παρακολουθήσει τουλάχιστον το 75% των ωρών της διδασκαλίας
του μαθήματος. Σε κάθε περίπτωση, η συμμετοχή και
παρακολούθηση διαπιστώνεται με ευθύνη των διδασκόντων και διδασκουσών των μαθημάτων.
Άρθρο 11
Μεταπτυχιακή Διπλωματική Εργασία Επιβλέποντες/ουσες Μεταπτυχιακής
Διπλωματικής Εργασίας
Στο τρίτο εξάμηνο του Προγράμματος προβλέπεται η
εκπόνηση της μεταπτυχιακής διπλωματικής εργασίας.
Οι μεταπτυχιακοί/ες φοιτητές/τριες έχουν δικαίωμα
υποβολής θέματος μετά το πέρας του εαρινού εξαμήνου
του προγράμματος σπουδών του Π.Μ.Σ.
Υποβάλλουν αίτηση εντός χρονικού διαστήματος που
ορίζεται από τη Γραμματεία, στην οποία αναγράφεται ο
προτεινόμενος τίτλος της διπλωματικής εργασίας, ο/η
προτεινόμενος/η επιβλέπων/ουσα και επισυνάπτεται
περίληψη της προτεινόμενης εργασίας, στη Γραμματεία
του Π.Μ.Σ. Η Γραμματεία του Π.Μ.Σ. προωθεί την αίτηση
στη Συντονιστική Επιτροπή.
11.1. Επίβλεψη Διπλωματικής Εργασίας
Η Συνέλευση του Τμήματος, ύστερα από την αίτηση
του/της ενδιαφερόμενου/ης στην οποία αναγράφεται,
ο προτεινόμενος τίτλος της διπλωματικής εργασίας, ο/η
προτεινόμενος/η επιβλέπων/ουσα και επισυνάπτεται
περίληψη της προτεινόμενης εργασίας, ορίζει τον/την
επιβλέποντα/ουσα αυτής και συγκροτεί την τριμελή εξεταστική επιτροπή για την έγκριση της εργασίας, ένα από
τα μέλη της οποίας είναι και ο/η επιβλέπων/ουσα (παρ. 2
άρθρο 82 του ν. 4957/2022).
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1 του άρθρου 83 του ν. 4957/2022 υπό την προϋπόθεση ότι είναι
κάτοχοι διδακτορικού διπλώματος. Με απόφαση του
αρμοδίου οργάνου του Π.Μ.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ (παρ. 3. άρθρο 83 του
ν. 4957/2022).
Τα λοιπά δύο Μέλη της Τριμελούς Εξεταστικής Επιτροπής μπορεί να ανήκουν σε όλες τις κατηγορίες διδασκό-
ντων/ουσων που δύνανται να αναλάβουν αυτοδύναμο
διδακτικό έργο στο ΠΜΣ σύμφωνα με το άρθρο. 83 του
ν. 4957/2022. Τα Μέλη της Τριμελούς Εξεταστικής Επιτροπής πρέπει να έχουν την ίδια ή συναφή επιστημονική
ειδικότητα με το γνωστικό αντικείμενο του Π.Μ.Σ.
Σε εξαιρετικές περιπτώσεις αντικειμενικής αδυναμίας
άσκησης καθηκόντων επίβλεψης επί μακρό χρονικό διάστημα ή ύπαρξη άλλου σπουδαίου λόγου, η Συνέλευση
του Τμήματος δύναται να προβεί, κατόπιν αιτιολόγησης
της απόφασής της, στην αντικατάσταση του/της επιβλέποντα/ουσας ή Μέλους της Τριμελούς Εξεταστικής Επι-
τροπής, είτε κατόπιν αίτησης του/της μεταπτυχιακού/
ης φοιτητή/τριας και γνώμη του/της προτεινόμενου/ης
Επιβλέποντος/ουσας ή Μέλους είτε κατόπιν πρότασης
του/της επιβλέποντα/ουσας ή Μέλους της Τριμελούς
Εξεταστικής Επιτροπής.
Στο τέλος της περιόδου ανάθεσης των Διπλωματικών
Εργασιών η Συνέλευση του Τμήματος επικυρώνει την
κατανομή θεμάτων ανά επιβλέποντα/ουσα.
Κάθε διδάσκων/ουσα του Π.Μ.Σ. μπορεί να αναλαμβάνει την επίβλεψη έως τεσσάρων (4) διπλωματικών
εργασιών ανά έτος. Σε ιδιαίτερες περιπτώσεις, η Σ.Ε.
μπορεί να αναθέτει μεγαλύτερο αριθμό διπλωματικών
εργασιών στους/στις διδάσκοντες/ουσες του Π.Μ.Σ. Το
αντικείμενο της μεταπτυχιακής διπλωματικής εργασίας πρέπει να έχει ερευνητικό χαρακτήρα και να είναι
πρωτότυπο. Ο τρόπος συγγραφής της μεταπτυχιακής
διπλωματικής εργασίας έχει συγκεκριμένες προδιαγραφές και περιλαμβάνεται στον Οδηγό Εκπόνησης
Διπλωματικών Εργασιών που είναι εγκεκριμένος από
τη Συνέλευση και είναι αναρτημένος στην ιστοσελίδα
του Π.Μ.Σ.
Ο σχεδιασμός της Μεταπτυχιακής Διπλωματικής Εργασίας κάθε φοιτητή/τριας γίνεται με ευθύνη του/της
Επιβλέποντος/ουσας. Σημειώνεται επίσης ότι με ευθύνη
του/της Επιβλέποντος/ουσας και του/της μεταπτυχιακού/ής φοιτητή/τριας όλες οι μεταπτυχιακές εργασίες
θα πρέπει να αποδέχονται τις αρχές Ακαδημαϊκής Δεοντολογίας και ηθικής της έρευνας του Ιδρύματος.
11.2. Γλώσσα συγγραφής
Η γλώσσα συγγραφής της μεταπτυχιακής διπλωματικής εργασίας μπορεί να είναι η ελληνική ή/και η αγγλική.
11.3. Εξέταση Μεταπτυχιακής Διπλωματικής Εργασίας
Μετά το πέρας της περιόδου συγγραφής της Μεταπτυχιακής Διπλωματικής Εργασίας και έπειτα από τη σύμ-
φωνη γνώμη του/της επιβλέποντος/ουσας, οι φοιτητές/
τριες παραδίδουν ηλεκτρονικώς ή και εντύπως αντίτυπό
της στα Μέλη της Εξεταστικής Επιτροπής. Επισημαίνεται ότι η κατάθεση της Μεταπτυχιακής Διπλωματικής
Εργασίας στα Μέλη της Επιτροπής θα πρέπει να γίνεται
τουλάχιστον 15 ημέρες πριν την έναρξη της εξεταστικής
περιόδου.
Σε αντίθετη περίπτωση, τα Μέλη της Εξεταστικής Επιτροπής έχουν τη δυνατότητα παραπομπής της εξέτασης
σε επόμενη εξεταστική περίοδο.
Οι μεταπτυχιακοί φοιτητές και οι μεταπτυχιακές φοιτήτριες υποχρεούνται επίσης να καταθέσουν στη Γραμμα-
τεία του Π.Μ.Σ. πριν την υποστήριξη, υπεύθυνη δήλωση
στην οποία θα αναφέρουν τα ακόλουθα: «Είμαι συγγραφέας αυτής της Μεταπτυχιακής Διπλωματικής Εργασία
και κάθε βοήθεια την οποία είχα για την προετοιμασία
της είναι πλήρως αναγνωρισμένη και αναφέρεται στην
εργασία. Επίσης, έχω αναφέρει τις όποιες πηγές από
τις οποίες έκανα χρήση δεδομένων ή ιδεών, είτε αυτές
αναφέρονται ακριβώς είτε παραφρασμένες. Επίσης, βεβαιώνω ότι αυτή η εργασία προετοιμάστηκε από εμένα
προσωπικά, ειδικά για τη συγκεκριμένη μεταπτυχιακή
διπλωματική εργασία».
Η εξέταση της Μεταπτυχιακής Διπλωματικής Εργασίας
περιλαμβάνει ως απαραίτητο συστατικό στοιχείο και τη
δημόσια παρουσίασή της.
Η έγκριση της Διπλωματικής Εργασίας προϋποθέτει
την υποστήριξή της ενώπιον της Εξεταστικής Επιτροπής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1778/10.04.2025
Ακολουθείται η εξής διαδικασία:
Η Τριμελής Εξεταστική Επιτροπή συνεδριάζει για την
εξέταση της Διπλωματικής Εργασίας. Κατά την ημέρα
της συνεδρίασης, τα Μέλη της Τριμελούς Επιτροπής
ανταλλάσσουν απόψεις, υποβάλλουν ερωτήσεις στον
εξεταζόμενο ή την εξεταζόμενη και ακολούθως: είτε
α) Εγκρίνουν χωρίς διορθώσεις τη Διπλωματική Εργασία, αποφαίνονται για τον τελικό αξιολογικό βαθμό,
συντάσσουν το σχετικό έντυπο αξιολογικής κρίσης, το
υπογράφουν και σε επόμενο χρόνο το παραδίδουν στη
Γραμματεία είτε β) εγκρίνουν τη Διπλωματική Εργασία,
με προτεινόμενες όμως διορθώσεις εντός εύλογου χρονικού διαστήματος, αποφαίνονται για τον τελικό αξιολο-
γικό βαθμό ο οποίος αποδίδεται μετά την παρουσίαση
των διορθώσεων, συντάσσουν το σχετικό έντυπο αξιολογικής κρίσης, το υπογράφουν και σε επόμενο χρόνο
το παραδίδουν στη Γραμματεία είτε γ) δεν εγκρίνουν τη
Διπλωματική Εργασία και εκφράζουν αρνητική κρίση.
Για την έγκριση της μεταπτυχιακής διπλωματικής εργασίας απαιτείται σωρευτικά: α) Η σύμφωνη γνώμη των
2/3 των Μελών της Επιτροπής και β) ο μέσος όρος της
βαθμολογίας των τριών μελών της επιτροπής να είναι
ίσος ή μεγαλύτερος του πέντε (5).
Η Μεταπτυχιακή Διπλωματική Εργασία βαθμολογείται
από μηδέν (0,00) έως δέκα (10,00). Αν προταθούν διορθώσεις, η εγκεκριμένη Μεταπτυχιακή Διπλωματική Εργα-
σία, μετά το πέρας των διορθώσεων που πρότεινε η Επιτροπή, βαθμολογείται με τον τελικό αξιολογικό βαθμό.
Η εγκεκριμένη Μεταπτυχιακή Διπλωματική Εργασία,
μετά το πέρας των ενδεχομένων διορθώσεων που προτείνει η Επιτροπή, και πριν την καθομολόγηση του/της
φοιτητή/τριας κατατίθεται στη Βιβλιοθήκη του Π.Α. σε
ηλεκτρονική μορφή μέσω της διαδικτυακής Πύλης της
Βιβλιοθήκης και αναρτάται στον ιστότοπο της οικείας
Σχολής. Ένα ηλεκτρονικό αντίτυπο κατατίθεται στη Γραμματεία του Π.Μ.Σ.
Σε περίπτωση αρνητικής κρίσης της Διπλωματικής Εργασίας, τότε η Επιτροπή παραπέμπει τον/τη μεταπτυχι-
ακό/ή φοιτητή/τρια να υποβάλλει εκ νέου την εργασία
και να την υποστηρίξει την επόμενη εξεταστική περίοδο
σύμφωνα με τις υποδείξεις της.
Σε περίπτωση αρνητικής κρίσης μετά τη 2η υποβολή,
ο/η μεταπτυχιακός/ή φοιτητής/τρια αποκλείεται από τη
χορήγηση του Διπλώματος Μεταπτυχιακών Σπουδών.
Άρθρο 12
Πρακτική Άσκηση και κινητικότητα
Στο πλαίσιο του προγράμματος σπουδών του ΠΜΣ δεν
προβλέπεται η διενέργεια πρακτικής άσκησης.
Οι μεταπτυχιακοί/ες φοιτητές/τριες δύνανται να συμμετέχουν σε προγράμματα κινητικότητας φοιτητών/
τριών.
Ο Δ/ντής ή η Δ/ντρια του ΠΜΣ εγκρίνει την υποβολή
υποψηφιότητας συμμετοχής φοιτητή/τριας σε προγράμματα Erasmus+ στα οποία τυχόν συμμετέχει το
ίδρυμα.
Άρθρο 13
Τελικός βαθμός
Ο βαθμός του Δ.Μ.Σ. καθορίζεται από τους βαθμούς
των μαθημάτων του Προγράμματος και τον βαθμό της
μεταπτυχιακής εργασίας, ανάλογα με τις πιστωτικές μονάδες τους ως εξής:
- Υποχρεωτικά και επιλεγόμενα μαθήματα με συντελεστή βαρύτητας 1.
- Μεταπτυχιακή διπλωματική εργασία με συντελεστή
βαρύτητας 4.
Ο αλγόριθμος βάσει του οποίου υπολογίζεται ο τελικός
βαθμός του Δ.Μ.Σ. είναι ο εξής:
Τ.Β. = [(ΒY1 +BY2 +ΒΥ3 +ΒΥ4 +ΒΕ1 +ΒΕ2 +ΒΕ3 +ΒΕ4)*1
+ BΜΔΕ*4]/12
ή εναλλακτικά κατά την περίπτωση επιλογής παρακολούθησης των μαθημάτων αντί της εκπόνησης διπλω-
ματικής εργασίας:
Τ.Β. = (ΒY1 +BY2 +ΒΥ3 +ΒΥ4 +ΒΕ1 +ΒΕ2 +ΒΕ3 +ΒΕ4
+ΒΕ5 +ΒΕ6 +ΒΕ7 +ΒΕ8)/12
Όπου:
Τ.Β. = ο τελικός βαθμός του Δ.Μ.Ε.
ΒΥ1-4 = ο βαθμός των υποχρεωτικών μαθημάτων
ΒΕ1-8 = ο βαθμός των μαθημάτων επιλογής
ΒΜΔΕ = ο βαθμός της μεταπτυχιακής διπλωματικής
εργασίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2025
Ο Πρύτανης
ΔΗΜHΤΡΙΟΣ ΠΑΠΑΓΕΩΡΓIΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201778.pdf | Tokens: 68264]